
Bismillahirrahmanirraheem 


Shuru Allah ka Naam le kar jo bada Meharbaan aur Nihayat Raham karne wala 
hai. 

ROOZEY KI FARZIYAT 


Hazrat Abdullah bin Umar Razi Allahu Anhu kehte hai k Rasool Allah Sallallahu 
Alaihi Wa Sallam ne farmaya: "Islaam ki bunyaad 5 cheezo par hai 

1. Kalma E Shahadat "ASH HADU ALLAH ILAHA ILLALLAHU WA ANNA 
MUHAMMADAN RASOOLULLAH" 

2. Namaz Qayam karna 

3. Zakaat ada karna 

4. Hajj karna 

5. Ramazan k Roozey rakhna". (Sahih Bukhari Kitabul Emaan Hadees no. 8) 

Hazrat Abu Hurairah Razi Allahu Anhu kehte hai k ek aaraabi Nabi E Akram 
Sallallahu Alaihi Wa Sallam ki khidmat mein haazir hua aur arz kiya "Mujhe aesa 
amal bataiye jiske karne se mein jannat mein dakhil ho jau" "Aap Sallallahu Alaihi 
Wa Sallam ne farmaya: Allah Ta'ala ki ibadat karo uske saath kisi ko shareek na 
karo, farz namaz qayam karo, farz zakaat ada karo aur ramazanul mubarak k 
roozey rakkho" usne kaha "Allah ki qasam! mein is se jayada kuch na karunga" jab 
wo aadmi wapas hua to aap Sallallahu Alaihi Wa Sallam ne farmaya: "Jisey jannati 
aadmi dekhna ho, wo ise dekh le". (Sahih Bukhari Kitabus Siyaam Hadees no. 
1891). 


ROOZEY KI FAZILAT 


RAMAZAN K SHURU HOTE HI JANNAT K DARWAAZE KHOOL DIYE JAATE HAI AUR 
JAHANNAM K DARWAAZE BAND KAR DIYE JAATE HAI 

Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: jab ramazan aata hai to aasmaan k darwaaze khool 
diye jaate hai, jahannam k darwaaze band kar diye jaate hai aur shayateen qaid 
kar diye jaate hai. (Sahih Bukhari wa Sahih Muslim, Al loo loo wal marjaan juz e 
awwal hadees no. 652) 

RAMAZAN MEIN UMRAH KA SAWAAB HAJJ K BARABAR MILTA HAI 

Hazrat Ata Rahimahullah kehte hai k mene Hazrat Abdullah ibne Abbas Razi Allahu 
Anhu se suna k Rasool Allah Sallallahu Alaihi Wa Sallam ne ansaar ki ek aurat 
(ummey sunaan) se farmaya, Hazrat Abdullah ibne Abbas Razi Allahu Anhu ne us 
aurat ka naam bhi liya magar mein bhool gaya hu "turn hamare saath hajj par kyu 
nahi chlati?" aurat ne kaha: "hamare paas sirf 2 aunth (camel) they ek par mera 
shohar aur baita dono hajj k liye gaye hai ab ek aunth (camel) ghar mein hai jis par 
hum paani wagairah laate hai" "Rasool Allah Sallallahu Alaihi Wa Sallam ne 
farmaya: accha tab ramazan aye to umrah kar lena us ka sawaab bhi hajj k 
barabar hai". (Sahih Muslim Kitabul Hajj) 


ROOZA QAYAMAT K DIN ROOZADAAR KI SIFARISH KAREGA 

Hazrat Abdullah bin Umar Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: Rooza aur quran qayamat k din bande k liye sifarish 
karenge, roza kahega: "Ae mere rabb! mene is bande ko khane peene aur apni 
khawahishaat (poori karne) se rookey rakkha lihaza is k baare mein meri sifarish 
qubool farma", Quran kahega: "Ae mere rabb! mene is bande ko raat (qayaam k 
liye) soone se rookey rakkha lihaza iske baare mein meri sifarish qubool farma" 


chunache dono ki sifarish qubool ki jayegi. (Musnad Ahmad, Tabraani, Sahih 
Targeeb wa Tahzeeb juz e awwal Hadees no. 973) 


ROOZEY KA AJR BE HISAAB HAI 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Allah azz wa jal farmata hai k ibne aadam ka har amal uske 
liye hai siwaye roozey k, rooza mere liye hai aur mein hi uski jaza dunga aur rooza 
(aag se) dhaal hai lihaza jis rooz turn mein se kisi ka rooza ho us rooz wo fahash 
goyi na kare aur behuda kalami na kare aur agar koi doosra us se kaali galooch 
kare ya ladayi kare to rooze daar ko (sirf itna kehna chahiye) mein rooze daar hu, 
us zaat ki qasam! jis k haath ma Muhammad Sallallahu Alaihi Wa Sallam ki jaan hai 
roozadaar k muh ki khushbu qayamat k din Allah Ta'ala ko mushk ki khushbu se 
bhi zayada pasand hogi, roozadaar k liye 2 khushya hai jin se wo farhat haasil 
karega awwalan jab wo rooza iftaar karta hai to khush hota hai, saniyan jab wo 
apne rabb se milega aur rooze k badle mein apne rabb se in’aam payega to khush 
ho jayega". (Sahih Muslim, Mukhtasar Sahih Muslim Hadees no. 571) 


ROOZADAAR K LIYE JANNAT MEIN EK KHUSUSI DARWAAZA BANAYA GAYA HAI 
JISKA NAAM "RAYYAN" HAI 

Hazrat Sahal bin Saad Razi Allahu Anhu kehte hai k Rasool Allah Sallallahu Alaihi 
Wa Sallam ne farmaya: "Jannat ka ek darwaaza jiska naam "Rayyan" hai jis se 
qayamat k din roozadaar guzrenge, unke alawa us darwaaze se koi doosra nahi 
guzrega". (Sahih Bukhari Wa Sahih Muslim, Mukhtasar Sahih Muslim Hadees no. 
571) 


RAMAZAN KA POORA MAHINA HAR RAAT ALLAH TA'ALA LOOGO KO 
JAHANNAM SE NIJAAT DILATE HAI 



Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: Ramazan ki pehli raat hi shayateen aur sarkash jinn 
baandh diye jaate hai jahannam k saare darwaaze band kar diye jaate hai unme se 
koi ek darwaaza bhi khula nahi rehne diya jata aur jannat k saare darwaaze khool 
diye jaate hai unme se koi ek darwaaza bhi band nahi rehne diya jata aur ek 
munadi karne wala (farishta) aelaan karta hai, Ae bhalayi k chahne wale! aage 
badh (aur dair na kar) ae sharr k chahne wale ruk ja aur (ramazan ki) har raat Allah 
Ta'ala loogo ko jahannam se azaad karte hai. (Ibne Maja, Sahih Sunan Ibne Maja 
juz e awwal Hadees no. 1331) 


ROOZA IFTAAR K WAQT BHI ALLAH TA'ALA LOOGO KO JAHANNAM SE AZAAD 
KARTE HAI 

Hazrat Jabir Razi Allahu Anhu se riwayat hai k Rasool Allah Sallallahu Alaihi Wa 
Sallam ne farmaya: "Allah Ta'ala har rooz iftaar k waqt loogo ko jahannam se 
azaad karte hai". (Iben Maja, Sahih Sunan Ibne Maja juz e awwal Hadees no. 
1332) 

RAMAZAN MEIN SIYAAM AUR QAYAAM KARNE WALA QAYAMAT K DIN 
SIDDIQEEN AUR SHOHDA K SAATH HOGA 

Hazrat Umar bin marrata juhni Razi Allahu Anhu se riwayat hai k ek aadmi Nabi E 
Akram Sallallahu Alaihi Wa Sallam ki khidmat mein haazir hua aur arz kiya "Ya 
Rasool Allah Sallallahu Alaihi Wa Sallam agar mein gawahi du k Allah k siwa koi ila 
nahi, aap Allah k Rasool hai, Paancho namaze padhu, zakaat ada karu aur ramazan 
mein siyaam aur qayaam karu, to mera shumaar kin loogo mein hoga?" Aap 
Sallallahu Alaihi Wa Sallam ne irshaad farmaya: "Siddiqeen aur Shohda mein se". 
(Sahih Targeeb wa Tahzeeb juz e awwal Hadees no. 993) 


ROOZEY KI AHMIYAT 


RAMAZAN Kl BARKATON SE MEHROOM REHNE WALA BE NASEEB HAI 


Hazrat Anas bin Maalik Razi Allahu Anhu se riwayat hai k ramazan aya to Rasool 
Allah Sallallahu Alaihi Wa Sallam ne farmaya: Ye mahina jo turn par aya hai is mein 
ek raat aesi hai jo (qadr wa manzilat k aetabaar se) hazaar mahino se behtar hai, 
jo shaks us (ki sa'aadat hasil karne se) mehroom raha wo bhalayi se mehroom 
raha, neez farmaya LAILATUL QADR ki sa'aadat se sirf be naseeb hi mehroom kiya 
jata hai. (Ibne Maja, Sahih Sunan Ibne Maja Hadees no. 1333) 


RAMAZAN PAANE K BA WAJOOD MAGFIRAT HAASIL NA KAR SAKNE WALE K 
UYE HALAKAT HAI 

Hazrat Kaab bin Ujrah Razi Allahu Anhu farmate hai Rasool Allah Sallallahu Alaihi 
Wa Sallam ne Sahaba Razi Allahu Anhum se farmaya: mimbar lao, hum mimbar 
laye jab Nabi E Akram Sallallahu Alaihi Wa Sallam pehli seedhyi chadhey to 
farmaya: "Aameen", phir jab doosri seedhyi chadhey to farmaya: "Aameen", isi 
tarah aap Sallallahu Alaihi Wa Sallam teesri seedhyi chadhey to farmaya: 
"Aameen", Jab Rasool Allah Sallallahu Alaihi Wa Sallam mimbar se nichey tashreef 
laye to humne arz kiya Ya Rasool Allah Sallallahu Alaihi Wa Sallam! aaj humne 
aapse aesi baat suni jo is se pehle kabhi nahi suni, Aap Sallallahu Alaihi Wa Sallam 
ne farmaya: Janaab Jibraeel Alaihis Salaam mere paas aye aur kaha: "us aadmi k 
halakat ho jis aadmi ne ramazan ka mahina paya aur apne gunaho ki bakhsish aur 
maafi hasil na kar saka" uske jawab par mene Aameen kahi, phir jab mein doosri 
seedhyi par chadha to janab Jibraeel Alaihis Salaam ne kaha: Halakat hai us aadmi 
k liye jis k saamne aap Sallallahu Alaihi Wa Sallam ka zikr kiya jaye aur wo Aap 
Sallallahu Alaihi Wa Sallam par darood na bhejey, mene uske jawab mein Aameen 
kahi, phir jab mein teesri seedhyi par chadha to janab jibraeel Alaihis Salaam ne 
kaha: "Jis shaks ne apne maa baap ya dono mein se kisi ek ko budhapey ki halat 
mein paya aur unki khidmat karke jannat hasil na ki uske liye bhi halakat ho, mene 
uske jawab mein kaha Aameen" (Mustadrak E Haakim, Sahih Targeeb wa Tahzeeb 
Hadees no. 985) 



ROOZA KHORO KA IBRAT NAAK ANJAAM 


Hazrat Abu Umama Bahali Razi Allahu Anhu kehte hai mene Rasool Allah 
Sallallahu Alaihi Wa Sallam ko farmaate hue suna: "mein soya hua tha aur mere 
paas 2 aadmi aye unhone mujhe baazuon se pakda aur mujhe ek mushkil 
chadhayi wale padhaad par laye aur dono ne kaha: "is par chadhey" mene kaha: 
"mein nahi chadh sakta" unhone kaha: "hum aapke liye sahulat paida kar denge" 
pas mein chadh gaya hatta k mein pahaad ki chooti par pahuch gaya, jaha mene 
shadeed cheenkh pukaar ki aawaaz suni, mene pucha: "ye aawaaz kesi hai?" 
unhone bataya: "ye jahannamiyo ki cheekh wa pukaar hai" phir wo mere saath 
aagey badhey jaha mene kuch loog ulte latke hue dekhey, jinke muh ko cheer diya 
gaya hai jis se khoon beh raha hai mene pucha: "ye kon hai?" unhone jawab diya: 
"ye wo loog hai jo rooza waqt se pehle iftaar kar liya karte they". (Ibne Khuzaima, 
Iben Hibban, Sahih Targeeb wa Tahzeeb Hadees no. 995) 

ROOZEY QURAN MAJEED KI ROOSHI MEIN 

ROOZA ISLAAM K 5 FARA'IZ MEIN SE EK FARZ HAI 
ROOZEY PEHLE UMMATO PAR BHI FARZ THEY 

ROOZEY KA MAQSAD GUNAHO SE BACHNE AUR NAIKI PAR CHALNE KI TARGEEB 
DETA HAI 

Aey eman walo! Turn per roozey rakhna farz kiya gaya jis tarah turn se pehle logo 
par farz kiye gaye thay takay turn taqwa ikhtiyar karo. (Surah Baqara Surah no. 2 
Ayat no. 183) 


RAMAZAN KA MAHEENA PAANE WALE HAR MUSALMAAN PAR POOREY 
MAHEENE K ROOZEY RAKHNE FARZ HAI 

MUSAFIR AUR MAREEZ KO ROOZA NA RAKHNE KI RUKHSAT HAI, LEKIN 
RAMAZAN K BAAD UN DINO KI QAZA ADA KARNI ZARURI HAI 


MAREEZ YA MUSAFIR PAR ROOZA CHOODNE KA KOI KAFFARA NAHI 


RAMAZAN KA MAHEENA ALLAH TA'ALA Kl KHUSOOSI IBADAAT AUR HAMD WA 
SANA KARNE KA MAHEENA HAI 

Ramazan wo mahina hai jis mein quran nazil kiya gaya hai jo insaano k liye sarasar 
hidayat hai aur aesi wazey talimaat par mushtamil hai jo raah e raast dikhane wali 
aur haqq wa batil ka fark khool kar rakh dene wali hai lihaza abse jo shaks is 
mahine ko paaye usko lazim hai k us poore mahine k rooze rakkhey aur jo koi 
mareez ho ya safar par, to wo doosre dino mein roozo ki tadaad poori kare, Allah 
tumhare saath narmi karna chahta hai sakhti karna nahi chahta is liye ye tareeqa 
tumhey bataya ja raha hai takey turn roozo ki tadaad poori kar sakon aur jis 
hidayat se Allah Ta'ala ne tumhey safaraaz kiya hai us par Allah Ta'ala ki kibriyaayi 
wa aetaraaf karo aur shukr guzaar bano. (Surah Baqara Surah no. 2 Ayat no. 185) 


RAMAZANUL MUBARAK MEIN RAAT K WAQT BEEWI SE HAMBISTARI KARNA 
JAYEZ HAI 

IFTAAR SE LE KAR SUBAH SAADIQ K TULU HONE TAK KA WAQT ROOZEY KI 
PAABANDI SE MUTASHANA HAI 

DOURAANE AETAQAAF MEIN RAAT K WAQT BEEWI SE HAMBISTARI KARNA 
MANA HAI 

"Tumhare liye roozo k zamane mein raaton ko beewiyon k paas jaana halal kar 
diya gaya hai wo tumhare liye libas hai aur turn unke liye libas ho, Allah Ta'ala ko 
maloom ho gaya k turn loog chupke chupke apne aap se khayanat kar rahe they 
magar usne tumhara qasoor maaf kar diya aur turn se darguzar farmaya ab turn 
apni beewiyon k sath shab baashi karo aur jo lutf Allah ne tumhare liye jayez kar 
diya hai usey hasil karo neez raaton ko khaao piyo yahan tak k tumko siyaah shab 
ki dhaari se safaidah subah ki dhaari numaya nazar aa jaye tab ye sab kaam chood 
kar raat tak apna rooza poora karo aur jab turn masjido mein muntakif ho to 
beewiyon se mubashirat na karo, ye Allah Ta'ala ki baandhi hui hadey hai unke 
qareeb na baidhna is tarah Allah Ta'ala apne ahkaam loogo k liye ba-saraahat 



bayan karta hai, toqey hai k wo galat rawaiye se bachenge". (Surah Baqara Surah 
no. 2 Ayat no. 187) 

RUYAT E HILAAL (CHAND DEKHNE K MASA'IL) 

RAMAZANUL MUBARAK KA CHAND DEKH KAR ROOZEY SHURU KARNE CHAHIYE 

SHABAAN K AAKHIR MEIN AGAR MUTTALA E ABR (BAADAL WAGAIRA) HO TO 
SHABAAN K 30 DIN POOREY KARNE CHAHIYE AGAR RAMAZAN K AAKHIR MEIN 
MUTTALA E ABR (BAADAL WAGAIRA) HO TO RAMAZAN K 30 DIN POOREY 
KARNE CHAHIYE 

Hazrat Ibne Umar Razi Allahu Anhu se riwayat hai k Rasool Allah Sallallahu Alaihi 
Wa Sallam ne farmaya: chand dekhey bagair ramazan k roozey shuru na kare aur 
chand dekhey bagair ramazan khatam na karo, aur agar aasmaan mein baadal 
wagaira ho aur chaand nazar na aye to 30 din poorey kar lo. (Sahih Bukhari wa 
Sahih Muslim, Al loo loo wal Marjaan Hadees no. 653) 


EK MUSALMAN Kl GAWAHI PAR ROOZEY SHURU KIYE JA SAKTE HAI 

Hazrat Abdullah bin Umar Razi Allahu Anhu se riwayat hai k loogo ne chand dekha 
aur mene Nabi E Akram Sallallahu Alaihi Wa Sallam ko bataya k "mene bhi chand 
dekha hai" chunanche Nabi E Akram Sallallahu Alaihi Wa Sallam ne khud bhi rooza 
rakkha aur loogo ko bhi rooza rakhne ka hukm diya. (Abu Dawood, Sahih Sunan 
Abu Dawood hadees no. 2052) 


RAMAZAN Kl PEHLI TAREEKH K CHAND K BA-ZAHIR CHOTA YA BADA HONE SE 
SHAK MEIN NAHI PADNA CHAHIYE 

Hazrat Abu Bakhtar Razi Allahu Anhu kehte hai "Hum umrah k liye (madina se) 
rawana huye jab nakhla k muqaam par pahunche to sabne (naya) chand dekha, 
kuch loogo ne kaha "ye to teesri raat ka chand lagta hai" (bada hone ki wajah se) 


kuch loogo ne kaha "doosri raat ka lagta hai" hamari mulaqaat Hazrat Abdullah 
bin Abbas Razi Allahu Anhu se hui to humne unse kaha "humne chand dekha hai 
kuch loogo ne isey teesri raat ka kaha hai kuch ne doosri raat ka" Hazrat Abdullah 
bin Abbas Razi Allahu Anhu ne pucha "tumne kaun si raat ka chand dekha tha?" 
humne bataya "falah falah raat dekha tha" to kehne lage "Rasool Allah Sallallahu 
Alaihi Wa Sallam ka irshaad e mubarak hai Allah Ta'ala usko tumhare dekhne k 
liye bada kar deta hai lihaza wo usi raat ka chand tha, jis raat tumne usey dekha" 
(Sahih Muslim, Mukhtasar Sahih Muslim Hadees no. 577) 


NAYA CHAND DEKHNE PAR YE DUA PADHNA MASNOON HAI 

Hazrat Talha bin Ubaidullah Razi Allahu Anhu se riwayat hai k Nabi E Akram 
Sallallahu Alaihi Wa Sallam jab chaand dekhte to ye dua padhte: "ALLAHU MM A 
AHUL HU ALAINA BIL YUMNI WAL EEMAANI WASSALAAMATI WAL ISLAAMI 
RABBI WA RABBU KALLAH" Tarjuma: Ya ila! hum par ye chand aman, emaan, 
salaamati aur islaam k saath tulu farma (ae chand) mera aur tera rabb Allah hai. 
(Tirmizi, Sahih Sunan Tirmizi Hadees no. 2745) 


CHAND DEKH KAR ROOZA SHURU KARNE AUR CHAND DEKH KAR ROOZA 
KHATAM KARNE K LIYE WAQT HAAZIR ILAAQE YA MULK KA LIHAAZ RAKHNA 
CHAHIYE 

DOURAAN E RAMAZAN EK MULK SE DOOSRE MULK SAFAR KARNE PAR AGAR 
MUSAFIRO K ROOZO Kl TADAAD HAAZIR ILAAQA HAI MAAH E RAMAZAN K 
ROOZO Kl TADAAD SE ZAYID BANTI HAI TO ZAYID DINO K ROOZEY TARK KAR 
DENE CHAHIYE YA NAFIL ROOZEY Kl NIYAT RAKHNI CHAIYE AGAR TADAAD KAM 
BANTI HO TO EID K BAAD MATLOOBA TADAAD POORI KARNI CHAHIYE 

Hazrat Kuraib Razi Allau Anhu (Ibne Abbas Razi Allahu Anhu k ghulaam) se marvi 
hai k Hazrat ummey Fazal Razi Allahu Anha (Hazrat Abbas Razi Allahu Anhu ki 
beewi) ne unhe (Kuraib Razi Allhu Anhu ko) Hazrat Muawiyah Razi Allahu Anhu k 
paas (kisi kaam se) shaam bheja, Kuraib Razi Allahu Anhu kehte hai k mene shaam 



aa kar unka kaam kiya mein abhi shaam hi mein tha k ramazan ka chand nazar aa 
gaya, mene bhi juma ki raat chand dekha, phir mein ramazan k aakhir mein 
madeena (wapas) aa gaya, Hazrat Abdullah bin Abbbas Razi Allahu Anhu ne 
chaand k baare mein mujhse daryaft kiya, "tumne (waha) chand kab dekha tha?" 
mene jawab diya "humne to juma ki raat ko dekha tha" Hazrat Abdullah bin Abbas 
Razi Allahu Anhu ne pucha "kya tumne bhi dekha tha?" mene jawab diya "han" 
bahut se doosre aadmiyo ne bhi dekha tha aur sab loogo ne Hazrat Muawiyah 
Razi Allahu Anhu k saath (doosre din yaani hafta ka) rooza rakkha, Hazrat 
Abdullah bin Abbas Razi Allahu Anhu ne farmaya: "humne to chand hafta k din 
(yaani ek din k fark se) dekha hai, hum isi hisaab se roozey rakhte rahenge yaha 
tak k 30 din poorey kar le ya chand dekh le" mene arz kiya "kya aap loog Hazrat 
Muawiyah Razi Allahu Anhu k amal aur roozey ko kaafi nahi samajhte?" farmaya: 
"nahi" hame Rasool Allah Sallallahu Alaihi Wa Sallam ne isi tarah hukm farmaya 
hai. (Sahih Muslim, Musnad Ahmad, Abu Dawood, Nasayi, Mukhatasar Sahih 
Muslim Hadees no. 578) 

ABR (BAADAL) KI WAJAH SE SHAWWAL KA CHAND DIKHAYI DENE AUR ROOZA 
RAKH LENE K BAAD MALOOM HO JAYE K CHAND NAZAR AA CHUKA HAI TO 
ROOZA KHOOL DENA CHAHIYE 

Hazrat Abu Umair bin Anas Razi Allahu Anhu apne chachaon se jo Ashaab e Nabi 
Sallallahu Alaihi Wa Sallam mein se they, riwayat karte hai k baaz sawaar Nabi E 
Akram Sallallahu Alaihi Wa Sallam ki khidmat mein hazir hue aur gawaahi di k 
unhone guzishta rooz (Shawwal ka) chand dekah hai, "Rasool E Akram Sallallahu 
Alaihi Wa Sallam ne Sahaba Razi Allahu Anhum ko hukm diya k wo rooza tood de 
aur farmaya: kal subah (namaz e eid k liye) eid gaah aye". (Abu Dawood, Sahih 
Sunan Abu Dawood Hadees no. 1026) 

NIYAT K MASA'IL 


AAMAAL K AJR WA SAWAAB KA DAROMADAAR NIYAT PAR HAI 


Hazrat Umar bin Khattab Razi Allahu Anhu kehte hai mene Rasool Allah Sallallahu 
Alaihi Wa Sallam ko famate hue suna "Aamaal ka daromadaar niyato par hai har 
shaks ko uski niyat k mutabiq badla milega jisne dunya hasil karne k liye hijrat ki 
usey sirf dunya hi milegi aur jis ne kisi aurat se nikah k liye hij rat ki usey bas aurat 
hi milegi". (Sahih Bukhari Hadees no. 1) 


DIKHAAVE KA ROOZA SHIRK HAI 

Hazrat Shaddad bin Auos Razi Allahu Anhu kehte hai mene Rasool Allah Sallallahu 
Alaihi Wa Sallam ko famaate hue suna hai: "Jis ne dekhaave ki namaz padhi usne 
shirk kiya, jis ne dikhaave ka rooza rakkha usne shirk kiya aur jisne dikhaave k liye 
sadqa kiya usne shirk kiya". (Musnad Ahmad, Targeeb wa Tahzeeb juz e awwal 
Hadees no. 43) 

ROOZEY KI NIYAT DIL K IRAADE SE HAI, MURAWAJJAH ALFAAZ "Bl SAUMI 
GADIN NAVAITU" SUNNAT SE SAABIT NAHI 

FARZ ROOZEY KI NIYAT FAJR SE PEHLE KARNA ZARURI HAI 

Hazrat Hafsa Razi Allahu Anha se riwayat hai k Nabi E Akram Sallallahu Alaihi Wa 
Sallam ne farmaya: Jis ne fajr se pehle roozey ki niyat na ki uska rooza nahi. (Abu 
Dawood, Tirmiz, Sahih Sunan Tirmizi Hadees no. 583) 


NAFU ROOZEY KI NIYAT DIN MEIN ZAWAAL SE PEHLE KISI BHI WAQT KI JAA 
SAKTI HAI 

NAFU ROOZA KISI WAQT KISI BHI WAJAH SE TOODA JA SAKTA HAI 

Ummul Moomineen Hazrat Ayesha Razi Allahu Anha se riwayat hai k ek din Nabi E 
Akram Sallallahu Alaihi Wa Sallam mere ghar tashreef laye aur pucha "kya 
tumhare paas kuch (khaane ko) hai?" humne kaha "nahi" Nabi E Akram Sallallahu 
Alaihi Wa Sallam ne farmaya: "Accha to phir mera rooza hai", kisi aur din phir Nabi 



E Akram Sallallahu Alaihi Wa Sallam hamare ghar tashreef laye "mene arz kiya " Ya 
Rasool Allah Sallallahu Alaihi Wa Sallam! Hais (halwa) tohfa aya hai, Rasool Allah 
Sallallahu Alaihi Wa Sallam ne farmaya: "to lao mein subah se roozey se tha". 
(Sahih Muslim, Mukhtasar Sahih Muslim Hadees no. 630) 

SEHRIAURIFTAARI K MASA'IL 

SEHRI KHAANEY MEIN BARKAT HAI 

NEEND SE UTH JAANE K BAAD JAAN BOOJH KAR SEHRI TARK NAHI KARNI 
CHAHIYE 

Hazrat Anas Razi Allahu Anhu se riwayat hai k Rasool Allah Sallallahu Alaihi Wa 
Sallam ne farmaya: "Sehri khao kyuni sehri khaaney mein barkat hai". (Sahih 
Bukhari Wa Sahih Muslim, Al loo loo Wal Marjaan juz e awwal Hadees no. 665) 


RAMAZANUL MUBARAK MEIN FAJAR Kl AZAAN SE PEHLE SEHRI K UYE AZAAN 
DENA SUNNAT HAI 

Hazrat Ayesha Razi Allahu Anha se riwayat hai k Hazrat Bilaal Razi Allahu Anhu 
raat ko (sehri se qabl) azaan de diya karte they, chunanchey Rasool Allahu 
Sallallahu Alaihi Wa Sallam ne farmaya: "Us waqt tak khaao piyo jab tak ibne 
ummul Maktoom Razi Allahu Anhu azaan na de de is liye k ibne ummul Maktoom 
Razi Allahu Anhu us waqt tak azaan nahi dete jab tak fajar na ho jaye". (Sahih 
Bukhari Wa Sahih Muslim, Al loo loo wal marjaan juz e awwal Hadees no. 663) 


IFTAAR MEIN JALDI KARNA AUR SEHRI MEIN DAIR SE KHANA AMBIYA E KIRAAM 
ALAIHIS SALAAM KA TAREEQA HAI 

Hazrat Abu Darda Razi Allahu Anhu kehte hai k Rasool Allah Sallallahu Alaihi Wa 
Sallam ne farmaya: "3 baatey akhlaaq e nabuwat se hai 


1. Rooza jaldi iftaar karna 

2. Sehri dair se khana 


3. Namaz mein daaya haath baayey haath k uper baandhna". (Tabraani, Sahih 
Jamay Sageer juz e awwal Hadees no. 3034) 


SEHRI KHAATE AZAAN HO JAYE TO KHANA FAURAN TARK KARNE Kl BAJAYE 
JALDI JALDI KHA LENA CHAHIYE 

Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: "Jab koi aadmi azaan sune aur peene ka bartan uske 
haath mein ho to use fauran na rakh de balke apni zarurat poori karle". (Abu 
Dawood, Sahih Sunan Abu Dawood Hadees no. 2060) 


ROOZA IFTAAR KARNE K LIYE GUROOB AAFTAAB SHART HAI 

Hazrat Umar Razi Allahu Anhu kehte hai k Rasool Allah Sallallahu Alaihi Wa Sallam 
ne farmaya: "Jab raat a jaye, din chala jaey aur sooraj guroob ho jaye to roozadaar 
rooza khool le". (Sahih Bukhari Wa Sahih Muslim, Al loo loo wal Marjaan Hadees 
no. 668) 

Wazahat: Dooran e safar jahaaz par sawaar hote waqt agar rooza iftaar karne 
mein 15 minute baaki ho lekin parwaaz ki matlooba bulandi par pahuch kar sooraj 
ek ghanta baad guroob ho to rooza bhi ek ghanta baad (yani guroob e aaftaab k 
baad) hi iftaar kiya jayega, isi tarah sehri k waqt ka ta'een bhi haazir jagah aur 
muqaam k lihaaz se kiya jayega. (Wallahu Aalam) 


TAZA KHAJOOR KHUSHK KHAJOOR (CHUHAARA) PAANI SE ROOZA IFTAAR 
KARNA MASNOON HAI 

NAMAK SE ROOZA IFTAAR KARNA SUNNAT SE SAABIT NAHI 



Hazrat Anas Razi Allahu Anhu se riwayat hai Nabi E Akram Sallallahu Alaihi Wa 
Sallam Namaz (Maghrib) se pehle taaza khajooro se rooza iftaar farmaate agar 
taaza khajoorey na hoti to khushk khajooro (chuhaaro) se iftaar farmaate agar 
khushk khajoore na hoti to chand ghoont paani se hi iftaar farma lete. (Abu 
Dawood, Tirmizi, Sahih Sunan Abu Dawood Hadees no. 2065) 


ROOZA IFTAAR KARTE WAQT DARJ ZAIL DUA MAANGNA MASNOON HAI 

Hazart Abdullah bin Umar Razi Allahu Anhu se riwayat hai k Nabi E Akram 
Sallallahu Alaihi Wa Sallam jab rooza iftaar farmaate to ye dua padhte: "ZAHABAZ 
ZAMA'O WAB TALLATIL UROOQU WA SABATAL AJRU IN SHAA ALLAH" yani 
piyaas khatam ho gayi raagey tar ho gayi aur Allah ne chaha to ajr saabit ho gaya. 
(Abu Dawood Hadees no. 2357, Sahih Sunan Abu Dawood Hadees no. 2066) 


ROOZA IFTAAR KARWAANE WALE KA AJR ROOZA IFTAAR KARNE WALE K 
BARABAR HAI 

Hazrat Zaid bin Khalid Juhni Razi Allahu Anhu kehte hai k Rasool Allah Sallallahu 
Alaihi Wa Sallam ne farmaya: "Jisne roozadaar ko rooza iftaar karaya usey bhi 
utna hi ajr milega jitna ajr roozadaaar k liye hoga aur roozadaar k ajr se koi cheez 
kam na hogi". (Tirmizi, Sahih Sunan Tirmizi Hadees no. 648) 


ROOZA IFTAAR KARWAANE WALE KO DARJ ZAIL DUA DENI CHAHIYE 

Hazrat Anas Razi Allahu Anhu kehte hai k Rasool Allah Sallallahu Alaihi Wa Sallam 
jab kisi k yaha rooza iftaar farmaate to ye dua dete: "AFTARA INDAKUMUS 
SAA'IMOONA WA AKALA TA'AAMAKUMUL ABRAARU WA TANAZZALAT 
ALAIKUMUL MALAAIKAH" yani Roozadaar tumhare yaha rooza iftaar karte rahe, 
naik loog tumhara khana khaate rahe aur farishtey tumhare yaha (rahmat le kar) 
naazil hote rahe. (Musnad Ahmad, Sahih Targeeb wa Tahzeeb Hadees no. 993) 



NAMAZ E TARAWEEH K MASA'IL 


NAMAZ E TARAWEEH GUZISHTA GUNAAHON Kl MAGHFIRAT KA ZARIYA HAI 

Hazrat Abu Hurairah Razi Allahu Anhu se riwayat hai k Rasool Allahu Sallallahu 
Alaihi Wa Sallam ne farmaya "Jisne emaan k sath aur sawab ki niyat se ramazan 
mein qayaam kiya uske guzishta saare gunah maaf kar diye jaate hai". (Mukhtasar 
Sahih Bukhari Hadees no. 35) 

QAYAM E RAMAZAN YA NAMAZ E TARAWEEH BAAQI MAHEENO MEIN 
TAHAJJUD YA QAYAMUL LAIL KA DOOSRA NAAM HAI 

NAMAZ E TARAWEEH (YA TAHAJJUD) Kl MASNOON RAKAATEY AATH (8) HAI, 
LEKIN GHAIR MASNOON RAKAATON Kl KOI HADD NAHI, JO JITNI CHAAHE 
PADHEY 

Hazrat Abu Salma bin Abdur Rahman Razi Allahu Anhu ne Hazrat Ayesha Razi 
Allahu Anha se pucha "Rasool Allah Sallallahu Alaihi Wa Sallam ki ramazan ki raat 
ki namaz kesi hoti thi? Hazrat Ayesha Razi Allahu Anha ne jawab diya "Rasool 
Allah Sallallahu Alaihi Wa Sallam ramazan mein raat ki namaz (yaani taraweeh) ya 
ghair ramazan ki raat ki namaz (yaani tahajjud) giyaarah (11) rakaaton se ziyaadah 
nahi padhte they, chaar (4) rakaatey padhte aur unke toul wa hasan ka kya kehna, 
phir chaar (4) rakaatey padhte jinke toul wa hasan ka kya kehna phir teen (3) 
rakaat witr ada farmaate". (Sahih Bukhari wa Sahih Muslim, Al Loo Loo Wal 
Marjaan juz e awwal Hadees no. 426) 


NAMAZ E TARAWEEH KA WAQT ISHA K BAAD SE LE KAR TULU E FAJR TAK HAI 
NAMAZ E TARAWEEH DO DO RAKAAT PADHNA AFZAL HAI 


WITR Kl EK RAKAAT ALAG PADHNI BHI MASNOON HAI 


Hazrat Ayesha Razi Allahu Anha se riwayat hai k Nabi E Akram Sallallahu Alaihi Wa 
Sallam namaz e isha aur namaz e faj'r k darmiyaan giyaarah (11) rakaatey namaz 
ada farmaate har do rakaat k baad salam pherte aur phir saari namaz ko ek rakaat 
se witr banaate. (Muttafiqun Alaih, Sahih Muslim Kitabul Musafireen) 


RASOOL ALLAH SALLALLAHU ALAIHI WA SALLAM NE SAHABA E KIRAAM RAZI 
ALLAHU ANHUM KO SIRF TEEN DIN NAMAZ E TARAWEEH BA-JAMAAT 
PADHAAYI 

KHAWATEEN NAMAZ E TARAWEEH MASJID MEIN JA KAR ADA KAR SAKTI HAI 

Hazrat Abu Zarr Razi Allahu Anhu se marvi hai unhone kaha humne Rasool Allah 
Sallallahu Alaihi Wa Sallam k saath roozey rakkhey Nabi E Akram Sallallahu Alaihi 
Wa Sallam ne hamey taraweeh ki namaz nahi padhaayi yaha tak k ramazan k saat 
(7) din baaqi reh gaye teisvi (23rd) raat ki ek tihaayi guzar jaane par Nabi E Akram 
Sallallahu Alaihi Wa Sallam ne hamey namaz e taraweeh padhaayi, phir Rasool 
Allah Sallallahu Alaihi Wa Sallam ne choobisvi (24th) shab ko namaz e taraweeh 
nahi padhaayi, pacchisvi (25th) shab aadhi raat guzar jaane par namaz e taraweeh 
padhaayi, hum ne kaha "ya Rasool Allah Sallallahu Alaihi Wa Sallam! kya hi accha 
ho, agar Aap ramazan ki baaqi raaton mein bhi hamey nafil namaz padhaaye" 
Nabi E Akram Sallallahu Alaihi Wa Sallam ne farmaya "Jisne Imam k farigh hone 
tak imam k sath qayam kiya (yaani namaz e taraweeh ba-jamaat ada ki) uske liye 
saari raat k qayam ka sawab likha jayega" phir Rasool E Akram Sallallahu Alaihi Wa 
Sallam ne hamey namaz e taraweeh nahi padhaayi hatta k teen rooz baaqi reh 
gaye chunanchey Aap Sallallahu Alaihi Wa Sallam ne hamey teesri martaba 
sataisvi (27th) shab taraweeh padhaayi, jis mein apne ahle o ayaal ko bhi shamil 
kiya yahan tak k hamey falah k khatam hone ka darr hua, mene Abu Zarr Razi 
Allahu Anhu se pucha "Falah kya hai?" Hazrat Abu Zarr Razi Allahu Anhu ne jawab 
diya "Sehri". (Sahih Sunan Tirmizi juz e awwal Hadees no. 646) 


EK, TEEN YA PAANCH WITR PADHNA BHI MASNOON HAI 



Hazrat Abu Ayyub Ansari Razi Allahu Anhu kehte hai Rasool Allah Sallallahu Alaihi 
Wa Sallam ne farmaya "Witr padhna har musalman k zimmey hai, jo pasand kare 
wo paanch padhey, jo pasand kare wo teen padhey aur jo pasand kare wo ek 
padhey". (Sahih Sunan Abu Dawood juz e awwal Hadees no. 1260) 


EK TASHAHUD AUR EK SALAAM SE TEEN WITR PADHNA MASNOON HAI 

PEHLE RAKAAT MEIN SURAH AALA, DOOSRI MEIN SURAH KAFIROON AUR 
TEESRI MEIN SURAH IKHLAAS PADHNI MASNOON HAI 

Hazrat Ubey bin Kaab Razi Allahu Anhu se riwayat hai Nabi E Akram Sallallahu 
Alaihi Wa Sallam witr ki teen rakaaton mein se pehle mein "Surah Aala" doosri 
mein "Surah Kafiroon" aur teesri mein "Surah Ikhlaas" padha karte aur salaam 
aakhiri (yaani teesri) rakaat hi mein pherte they". (Sahih Sunan Nasaayi juz e 
awwal Hadees no. 1606) 


NAMAZ E MAGHRIB KI TARAH DO TASHAHUD AUR EK SALAAM SE TEEN WITR 
ADA KARNA DURUST NAHI 

Hazrat Abu Hurairah Razi Allahu Anhu Nabi E Akram Sallallahu Alaihi Wa Sallam se 
riwayat karte hai k teen witr (namaz e maghrib ki tarah) na padho balke paanch ya 
saat padho aur (teen witr, namaz e maghrib ki tarah do tashahud aur ek salaam se 
padh kar witron ki) namaz e maghrib se mushabihat na karo. (Daare Qutni, At 
Taaliqul Ma'ani juzz e saani Safa no. 25) 


WITRON MEIN DUA E QUNOOT RUKU SE QABL AUR BAAD DONO TARAH 
PADHNI JAYEZ HAI 

Hazrat Anas bin Malik Razi Allahu Anhu se dua e qunoot k baare mein daryaft kiya 
gaya to unhone kaha "Rasool Allah Sallallahu Alaihi Wa Sallam ne ruku k baad dua 
e qunoot padhi hai" aur ek riwayat mein yuh hai k "ruku se pehle aur baad dono 
tarah padhi hai". (Sahih Sunan Ibne Maja juz e awwal hadees no. 971) 



DUA E QUNOOT, JO NABI E AKRAM SALLALLAHU ALAI HI WA SALLAM NE HASAN 
BIN ALI RAZI ALLAHU ANHU KO WITR MEIN PADHNE K UYE SIKHAAYI, DARJ E 
ZAIL HAI: 

Hazrat Hasan bin Ali Razi Allahu Anhuma kehte hai k Rasool Allah Sallallahu Alaihi 
Wa Sallam ne mujhe witron k liye ye dua e qunoot sikhaayi "ALLAHUM-MAHDINI 
FEEMAN HADAITA WA AAFINI FEEMAN AAFAITA WATA WALLANI FEEMAN 
TAWALLAITA WA BAARIK LI FEEMA AATAITA WA QINI SARRA MA QAZAITA 
INNAKA TAQZI WALA YUQZA ALAIKA WA INNAHU LA YAZILLU MAU WA LAITA 
WALA YA'IZZU MAN AADAITA TABARAKTA RABBANA WATA AALAITA" "Ae 
Allah! mujhe hidayat de kar un loogo mein shamil farma jinhey tuney rashd o 
hidayat se nawaza hai aur mujhe aafiyat de kar un loogo mein shamil farma jinhey 
tuney aafiyat bakshi hai, aur jin loogo ko tuney apna dost banaya hai un mein 
mujhe bhi shamil karke apna dost banale jo kuch tuney mujhe ata farmaya hai us 
mein mere liye barkat daal de aur jis sharr wa buraayi ka tuney faisla farmaya hai 
us se mujhe mehfooz rakh aur bachale, yaqeenan tu hi faisla farmata hai tere 
khilaf faisla saadir nahi kiya ja sakta aur jiska tu dost bana wo kabhi zaleel wa 
khuwaar aur ruswa nahi ho sakta aur wo shaks izzat nahi pa sakta jise tu dushman 
kahe, ae hamare rabb! tu (bada) hi ba-barkat wala aur buland wa baala hai" 
(Sahih Sunan Ibne Maja juzz e awwal Hadees no. 968) 


DOOSRI MASNOON DUA E QUNOOT 

Hazrat Umar Razi Allahu Anhu ye dua e qunoot padha karte they "ALLAHUMMA 
INNA NASTAEENUKA WA NASTAGHFIRUKA WA NUSHNI ALAIKAL KHAIRA 
KULLAHU WA NASHKURUKA WALA NAKFURUKA WA NAKHLA'U WA NATRUKU 
MAN YAFJURUKA ALLAHUMMA IYYAKA NAABUDU WA LAKA NUSALLI WA 
NASJUDU WA ILAIKA NAS'AA WA NAHFADU NARJOO RAHMATAKA WA 
NAKHSHA AZABAKA INNA AZABAKA BIL KUFFARI MULHAQQ" "Ya Allah! hum 
tujh se madad chahte hai, tujhse bakshish k talabgaar hai aur teri har tarah ki 
behtareen tareef karte hai, tera shukr ada karte hai nashukri nahi karte jo shaksh 



teri nafarmaani kare hum us se qata talluq karte hai aur usey choodte hai ya 
Allah! hum sirf teri hi raah mein mehnat aur jaddo-jahad karte hai hum teri 
rahmat k ummeedwaar hai tere azaab se darte hai beshak kafiron ko tera azaab 
pahunch kar rahega". (At Tahaavi, Arwa al Ghalil Jild 2 Safa No. 163-165) 


TEEN RAAT SE KAM WAQT MEIN QURAN E KAREEM KHATAM KARNA NA- 
PASANDEEDAH AMAL HAI 

Hazrat Abdullah bin Umar Razi Allahu Anhu se riwayat hai k Rasool Allah Sallahu 
Alaihi Wa Sallam ne farmaya "Jo Shaks teen raat se kam waqt mein quran e 
kareem khatam karta hai wo quran ko nahi samajhta". (Sahih Sunan Abu Dawood 
juzz e awwal Hadees no. 1242) 


EK RAAT MEIN QURAN E KAREEM KHATAM KARNA (SHABEENA) KHILAF E 
SUNNAT HAI 

Hazrat Ayesha Razi Allahu Anha farmati hai "Mein nahi jaanti k Nabi E Akram 
Sallahu Alaihi Wa Sallam ne kabhi subah tak (ek hi raat mein) sara quran majeed 
khatam kiya ho". (Sahih Sunan Ibne Maja juzz e awwal Hadees no. 1108) 


SAJDAH TILAWAT MEIN YE MASNOON DUA PADHNI CHAHIYE 

Hazrat Ayesha Razi Allahu Anha farmati hai Nabi E Akram Sallahu Alaihi Wa Sallam 
qayamul lail k doraan jab sajdah tilawat karte to farmate "SAJADA WAJ HIYA LIL 
LAZI KHALAKAHU WA SHAQQA SAM'AHU WA BASARAHU Bl HAULIHI WA 
QUWWATIHI" "Mere chehre ne us hasti ko sajdah kiya jisne usey paida kiya aur 
apni taaqat wa qudrat se us mein kaan aur aankhey banaayi". (Sahih Sunan Abu 
Dawood juzz e awwal Hadees no. 1255) 



FARZ NAMAZON K ALAWAH NAFIL NAMAZON MEIN QURAN E KAREEM SE DEKH 
KAR TILAWAT KARNA JAYEZ HAI 

Hazrat Ayesha Razi Allahu Anha ka ghulaam Zakwan quran e kareem se dekh kar 
namaz padhaya karta tha. (Sahih Bukhari Kitabul Azaan) 


NAFU IBADAT MEIN JAB TAK SHONK AUR RAGHBAT RAHEY KARTE REHNA 
CHAHIYE, TAKLEEF YA THAKAWAT MEHSOOS HO TO CHOOD DENA CHAHIYE 

IBADAT MEIN AETADAAL PASANDEEDAH HAI 

Hazrat Anas Razi Allahu Anhu kehte hai Rasool Allah Sallahu Alaihi Wa Sallam ne 
farmaya "Nafil namaz apni tabiyat ki khushi aur shonk k mutabiq padho jab 
tabiyat thak jaye to baith jao". (Muttafiqun Alaih, Al Loo Loo Wal Marjaan juzz e 
awwal Hadees no. 448) 

Hazrat Ayesha Razi Allahu Anha kehti hai Rasool Allah Sallahu Alaihi Wa Sallam ne 
farmaya "Apni himmat k mutabiq ibadat karo Allah (ajr dete dete) kabhi nahi 
thakta jabke turn (ibadat karte karte) thak jaate ho". (Muttafiqun Alaih, Al Loo Loo 
Wal Marjaan juzz e awwal Hadees no. 712) 

Hazrat Abdullah bin Umar bin Aas Razi Allahu Anhuma kehte hai Rasool Allah 
Sallahu Alaihi Wa Sallam ne farmaya "Ae Abdullah! turn falah aadmi ki tarah na ho 
jana jo raat ko (ibadat k liye) utha karta tha, phir usne uthna chood diya". 
(Muttafiqun Alaih, Al Loo Loo Wal Marjaan juzz e awwal Hadees no. 717) 

ROOZO MEIN RUKHSAT K MASA'IL 

SAFAR MEIN ROOZA RAKHNA AUR CHOODNA DONO DURUST HAI 

Hazrat Ayesha Razi Allahu Anha se riwayat hai k Hamzah bin Umar Aslami Razi 
Allahu Anhu ne Nabi E Akram Sallallahu Alaihi Wa Sallam se pucha: "kya mein 
safar mein rooza rakkhu?" aur wo kasrat se roozey rakhne wale they, Nabi E 


Akram Sallallahu Alaihi Wa Sallam ne farmaya: "Agar chaahey to rakh chaahey to 
na rakh". (Sahih Bukhari wa Sahih Muslim) 

Hazrat Abu Saeed Khudri Razi Allahu Anhu se riwayat hai k hum soohlavey (16th) 
rooz Nabi E Akram Sallallahu Alaihi Wa Sallam k saath jihaad k liye nikle hum mein 
se baaz loogo ne rooza rakkha aur baaz loogo ne chood diya, na roozadaar ne be- 
rooz par aetraaz kiya na be-rooz ne roozadaar par aetraaz kiya. (Sahih Muslim, 
Mukhtasar Sahih Muslim Hadees no. 599) 

HAIZ WA NIFAAS WALI AURAT KO MAZKOORA HAALAT MEIN ROOZA NAHI 
RAKHNA CHAHIYE, HAIZ YA NIFAAZ KHATAM HONE K BAAD ROOZEY Kl QAZA 
ADA KARNI HAI 

DOODH PILAANE WALI AURAT HAMILA AURAT KO ROOZA NA RAKHNE Kl 
RUKHSAT HAI BAAD MEIN SIRF QAZA HOGI. 

Hazrat Abu Saeed Khudri Razi Allahu Anhu ne kaha Nabi E Akram Sallallahu Alaihi 
Wa Sallam ne farmaya: "Kya aesa nahi (yaani aesa hai) k aurat jab haiza hoti hai to 
na namaz padh sakti hai na rooza rakh sakti hai aur unke deen mein kami ki yahi 
wajah hai". (Sahih Bukhari Kitabus Saum) 

Hazrat Anas Ibne Maalik kaabee Razi Allahu Anhu se riwayat hai k Rasool Allah 
Sallallahu Alaihi Wa Sallam ne farmaya: "Allah Ta'ala ne musafir ko rooza 
mu’akkhar aur nisf namaz ki rukhsat de di hai jabke hamila aur doodh pilaane wali 
aurat ko rooza mu'akkhar karne ki rukhsat di hai". (Musnad Ahmad, Nasayi, 
Tirmizi, Ibne Maja, Sahih Sunan Tirmizi Hadees no. 575) 

Hazrat Abu Zinaad Rahimahullah kehte hai masnoon aur sharayi ahkaam basa 
auqaat raaye k bar aks hote hai lekin musalmano par un ahkaam ki pairvi karna 
laazim hai, inhi ahkaam se ek ye bhi hai k haiza roozo ki qaza to de lekin namaz ki 
qaza na de. (Sahih Bukhari Kitabus Saum) 



SAFAR YA JIHAAD MEIN DUSHWAARI K PAISH E NAZAR ROOZA TARK KIYA JA 
SAKTA HAI AUR AGAR RAKKHA HO TO TOODA JA SAKTA HAI ISKI SIRF QAZA 
HOGI KAFFARAH NAHI 

Hazrat Abdullah bin Abbas Razi Allahu Anhu se riwayat hai k Nabi E Akram 
Sallallahu Alaihi Wa Sallam ramazan k maheene mein makka ki taraf (chadhayi k 
iraadey se nikle) jab muqaam e kadeed par pahunche to aapne rooza tood diya 
aur loogo ne bhi tood diya. (Sahih Bukhari wa Sahih Muslim, Al loo loo wal 
Marjaan Hadees no. 680) 


BUDHAAPA YA AESI BIMAARIJIS K KHATAM HONE KI TOOKEY NA HO, KI WAJAH 
SE ROOZA RAKHNE KI BAJAAYE FIDYA ADA KIYA JA SAKTA HAI, EK ROOZA KA 
FIDYA EK MISKEEN KO 2 WAQT KA KHAANA KHILANA HAI 

Hazrat Ibne Abbas Razi Allahu Anhu se riwayat hai k boodhey ko rooza na rakhne 
ki rukhsat di gayi hai lekin wo har rooz k badle ek miskeen ko (2 waqt ka) khana 
khilaye aur us par koi qaza nahi. (Daare Qutni wa Mustadrak E Haakim, Nailul 
Autaar Kitabus Siyaam) 


AESE TAMAAM UMOOR JINME ROOZEY KI RUKHSAT HAI MASALAN BIMARI, 
SAFAR, BUDHAAPA, JIHAAD, AURAT K MUAMALEY MEIN HAMAL AUR IRZA'A 
(DOODH PILAANE WAALI) WAGAIRAH K HOTE HUE BHI KOI SHOONK SE ROOZA 
RAKH LE LEKIN BAAD MEIN ROOZA NIBHA NA SAKEY, TO USEY ROOZA TOOD 
DENA CHAHIYE, IS SURAT MEIN SIRF QAZA HOGI 

Hazrat Jabir bin Abdullah Razi Allahu Anhu farmate hai Rasool Allahu Sallallahu 
Alaihi Wa Sallam ne dooraan e safar loogo ka hujoom dekha loog ek aadmi par 
saaya kiye hue they, Rasool Allah Sallallahu Alihi Wa Sallam ne pucha: "kya baat 
hai?" loogo ne arz kiya "Roozadaar hai" Aap Sallallahu Alihi Wa Sallam ne irshaad 
farmaya: "Doraan e Safar (is haalat mein) Rooza rakhna neki nahi hai". (Sahih 
Bukhari Wa Sahih Muslim, Al loo loo wal Marjaan Hadees no. 681) 



QAZA ROOZO K MASA'IL 


FARZ ROOZEY Kl QAZA AYINDA RAMAZAN SE PEHLE KISI WAQT BHI ADA Kl JA 
SAKTI HAI 

Hazrat Ayesha Razi Allahu Anha kehti hai "Mujh par ramazan k roozey baaki rehte 
aur mein qaza roozey shabaan se pehle rakhne ka mauka na paati". (Sahih Bukhari 
Wa Sahih Muslim, Al loo loo wal Marjaan Hadees no. 703) 


FARZ ROOZO Kl QAZA MUTAFARRIQ TAUR PAR YA LAGATAAN DONO TARAH SE 
JAYEZ HAI 

Hazrat Ayesha Razi Allahu Anha farmaati hai: "Roozo k baarey mein pehle ye baat 
nazil hui k qaza roozey (ramazan k alawa) doosre dino mein musalsal rakkhey 
jaye, lekin baad mein musalsal roozey rakhne ka hukm khatam ho gaya". (Daare 
Qutni, Nailul Autaar Kitabus Siyaam) 

Hazrat Abdullah bin Abbas Razi Allahu Anhu farmaate hai (qaza roozo k rakhne 
mein) alag alag roozey rakkhey jaye, to koi harj nahi kyunki Allah Ta'ala ka irshaad 
hai: "Doosre dino mein tadaad puri ki jaye" (Sahih Bukhari Kitabus Saum) 


MARNE WALE K QAZA ROOZEY USKE WAARIS KO RAKHNE CHAHIYE 

Hazrat Ayesha Razi Allahu Anha ne kaha k Rasool Allah Sallallahu Alaihi Wa Sallam 
ne farmaya: "Jo shaks mar jaye aur uspar farz roozey rakhne baaqi ho to uska 
waaris (uski taraf se) qaza roozey rakkhey". (Sahih Bukhari Wa Sahih Muslim, Al 
loo loo wal Marjaan Hadees no 704) 


NAFU ROOZEY Kl QAZA ADA KARNI WAJIB NAHI 

Hazrat Ummey Haani Razi Allahu Anha kehti hai yaum e fatah yaani fatah makkah 
k rooz Hazrat Fatima Razi Allahu Anha Rasool E Akram Sallallahu Alaihi Wa Sallam 


ki baayi taraf aa kar baithi aur mein (yani Ummey Haani Razi Allahu Anha) Aap 
Sallallahu Alaihi Wa Sallam k Daaye taraf, itne mein ek loondi bartan le kar aayi, jis 
mein peene ki koi cheez thi, loondi ne wo bartan Rasool Allah Sallallahu Alaihi Wa 
Sallam ko diya, Aap Sallallahu Alaihi Wa Sallam ne us bartan se piya, phir wo 
bartan mujhe diya, mene bhi us se piya aur kaha: "Ya Rasool Allah Sallallahu Alaihi 
Wa Sallam! mera rooza tha mene (Aap Sallallahu Alaihi Wa Sallam ka jhoota 
peene k liye) rooza tood diya" "Aap Sallallahu Alaihi Wa Sallam ne pucha: kya 
tumne qaza rooza rakkha tha?", mene arz kiya "nahi" Aap Sallallahu Alaihi Wa 
Sallam ne irshaad farmaya: "Agar nafli rooza tha, to koi harj ki baat nahi". (Abu 
Dawood, Sahih Sunan Abu Dawood Hadees no. 2145) 


AGAR KISI NE BAADAL KI WAJAH SE ROOZA WAQT SE PEHLE IFTAAR KAR LIYA 
LEKIN BAAD MEIN YAQEEN HO GAYA K SOORAJ GUROOB NAHI HUA THA, IS 
SOORAT MEIN QAZA WAJIB HOGI ISI TARAH SEHRI K WAQT KHANA KHA LIYA 
AUR BAAD MEIN YAQEEN HO GAYA K SUBAH SAADIQ HO CHUKI THI, IS SOORAT 
MEIN BHI QAZA WAJIB HOGI, KAFFARAH NAHI. 

Hazrat Asma bintey Abu Bakr Razi Allahu Anha kehti hai Rasool E Akram Sallallahu 
Alaihi Wa Sallam k zamaane mein ek rooz humne baadal ki wajah se rooza iftaar 
kar liya baad mein sooraj nikal aaya, (Hadees k ek raavi usaama kehte hai) mene 
hishaam (doosra raavi) se pucha: "Kya loogo ko is wajah se qaza ka hukm diya 
tha?" Hishaam ne jawab diya: "Qaza k bagair koi chaara hai?". (Ibne Maaja, Sahih 
Sunan Ibne Maja Hadees no. 1358) 

WO UMOOR JINSE ROOZA MAKROOH NAHI HOTA 

BHOOL CHOOK SE KHA PEE LENE SE NA ROOZA TOOT TA HAI NA MAKROOH 
HOTA HAI 

Hazrat Abu Hurairah Razi Allahu Anhu Nabi E Akram Sallallahu Alaihi Wa Sallam se 
riwayat karte hai k Nabi E Akram Sallallahu Alaihi Wa Sallam ne farmaya: "Jab koi 


bhool kar kha pee le to apna rooza poora kare, kyunki usey Allah ne khilaya pilaya 
hai". (Sahih Bukhari, Mukhtasar Sahih Bukhri Hadees no. 940) 


MISWAAK KARNE SE ROOZA MAKROOH NAHI HOTA 

Hazrat Aamir bin Rabee'a Razi Allahu Anhu riwayat karte hai k Nabi E Akram 
Sallallahu Alaihi Wa Sallam ko roozey ki haalat mein itni martaba miswaak karte 
dekha hai k gin nahi sakta. (Sahih Bukhari Kitabus Saum) 


GARMI KI SHIDDAT SE ROOZADAAR SAR MEIN PAANI BAHA SAKTA HAI IS SE 
ROOZA MAKROOH NAHI HOTA 

Hazrat Abu Bakr bin Abdur Rahman Rahimahullah kehte hai k Nabi E Akram 
Sallallahu Alaihi Wa Sallam k ashaab mein se ek sahabi ne kaha "Mene Nabi E 
Akram Sallallahu Alaihi Wa Sallam ko dekha k Nabi E Akram Sallallahu Alaihi Wa 
Sallam roozey mein garmi ya piyaas ki wajah se sar par paani baha rahe they". 
(Abu Dawood, Sahih Sunan Abu Dawood Hadees no. 2082) 


ROOZEY KI HAALAT MEIN MAZI KHARIJ HO YA EHTALAAM HO JAYE, TO NA HI 
ROOZA TOOT TA HAI AUR NA HI MAKROOH HOTA HAI 

Hazrat Abdullah bin Abbas aur Hazrat Akrama Razi Allahu Anhum famate hai: 
"Rooza kisi cheez k jism mein dakhil hone se toot'ta hai jism se kharij hone se nahi 
toot'ta". (Sahih Bukhari Kitabus Saum) 


SAR MEIN TAIL LAGAANE, KANGHI KARNE YA AANKHO MEIN SURMA LAGAANE 
SE ROOZA MAKROOH NAHI HOTA 

HANDIYA KA ZA'IKA CHAKHNA, THOOK NIGALNA AUR MAKKHI K HALAQ MEIN 
CHALE JAANE SE ROOZA MAKROOH NAHI HOTA 



ROOZADAAR GARMI Kl SHIDDAT MEIN KAPDA PAANI MEIN TAR KARKE BADAN 
PAR RAKH SAKTA HAI, IS SE ROOZA MAKROOH NAHI HOTA. 


Hazrat Abdullah bin Mas'ood Razi Allahu Anhu ne farmaya: "Jab turn mein se koi 
roozadaar ho to usey tail kanghi kar lena chahiye". (Sahih Bukhari Kitabus Saum) 

Hazrat Hasan Razi Allahu farmate hai: "Roozadaar k liye naak mein dawayi daal 
lene mein koi harj nahi bashart k halaq tak na pahunchey neez roozadaar surma 
laga sakta hai". (Sahih Bukhari Kitabus Saum) 

Hazrat Abdullah bin Abbas Razi Allahu Anhu farmaate hai: "Roozadaar handiya ya 
kisi doosri cheez ka zaa'ika chakh le to koi harj nahi". (Sahih Bukhari Kitabus 
Saum) 

Hazrat Ata Rahimahullah ne kaha: "Roozadaar apna thook nigal sakta hai". (Sahih 
Bukhari Kitabus Saum) 

Hazrat Hasan Razi Allahu Anhu ne kaha: "Agar makkhi roozadaar k halaq mein 
chali jaye to koi harj nahi". (Sahih Bukhari Kitabus Saum) 


AGAR KISI PAR GHUSAL FARZ HO, LEKIN WO DAIR SE UTHEY TO SEHRI KHA KAR 
GHUSAL KAR SAKTA HAI, ALBATTA KHANE SE QABL WUZU KAR LENA CHAHIYE. 

Hazrat Abu Bakr ibne Abdur Rahman Rahimahullah se riwayat hai k mein aur mere 
walid Hazrat Ayesha Razi Allahu Anha k paas aye, Hazrat Ayesha Razi Allahu Anha 
ne bayan kiya: "Mein gawahi deti hu Rasool Allah Sallallahu Alaihi Wa Sallam 
ehtalaam k sabab se nahi balke jima k sabab se halat e janabat mein subah karte 
aur (gusal kiye bagair) rooza rakhte (baad mein namaz e fajr se pehle gusal 
farmaate) phir hum (dono) Hazrat Ummey Salma Razi Allahu Anha k paas aye aur 
unhone bhi yahi baat kahi". (Sahih Bukhari Kitabus Saum) 

Hazrat Ayesha Razi Allahu Anha farmaati hai "Rasool Allah Sallallahu Alaihi Wa 
Sallam halat e janabat mein khana ya soona chahte to pehle namaz ki tarah wuzu 
farma lete". (Sahih Muslim, Mukhtasar Sahih Muslim Hadees no. 162) 



ROOZEY Kl HALAT MEIN BEEWI KA BOOSA LENA JAYEZ HAI BASHART K JAZBAAT 
PAR QAABU HO 

Hazrat Umar Razi Allahu Anhu se riwayat hai k ek rooz mera jee chaha aur mene 
rooey ki haalat mein apni beewi ka boosa le liya mene Nabi E Akram Sallallahu 
Alaihi Wa Sallam ki khidmat mein arz kiya "Aaj mene bada (gait) kaam kiya hai 
roozey ki halat mein boosa le liya" Rasool Allah Sallallahu Alaihi Wa Sallam ne 
famaya: "Accha batao agar turn roozey ki haalat mein kulli kar lo to phir?", mene 
arz kiya "Kulli mein kya harj hai" Nabi E Akram Sallallahu Alaihi Wa Sallam ne 
famaya: "Phir kis cheez mein harj hai? (yani boosa lene mein koi harj nahi)". 
(Musnad Ahmad, Abu Dawood, Sahih Sunan Abu Dawood Hadees no. 2089) 


ROOZEY MEIN PAINCHA (HIJAMA) LAGWANA JAYEZ HAI 

Hazrat Abdullah ibne Abbas Razi Allahu Anhu farmate hai Nabi E Akram Sallallahu 
Alaihi Wa Sallam ne roozey ki haalat mein paincha (hijama) lagwaya hai. (Sahih 
Bukhari, Mukhtasar Sahih Bukhri Hadees no. 942) 

Wazahat: llaaj k taur par sooyi, blade ya ustarey k saath jism k kisi hissey se khoon 
nikalne ko paincha (Hijama) lagwana kehte hai. 

WO UMOOR JO ROOZEY KI HALAT MEIN JAYEZ NAHI 

GHEEBAT KARNA, JHOOT BOLNA, GAAU DENA, LADAAYI JHAGDA KARNA 
ROOZEY KI HALAT MEIN BA-DARJA OULA NA JAYEZ HAI 

Hazrat Abu Hurairah Razi Allahu Anhu riwayat karte hai k Nabi E Akram Sallallahu 
Alaihi Wa Sallam ne farmaya: "Jo shaks (roozey rakh kar) jhoot bolta hai aur us par 
amal karna tark na kare to Allah Ta'ala ko us baat ki koi haajat nahi k wo khana 
peena chood de". (Sahih Bukhari, Mukhtasar Sahih Bukhari Hadees no. 925) 

Hazrat Abu Hurairah Razi Allahu Anhu se riwayat hai k Rasool E Akram Sallallahu 
Alaihi Wa Sallam ne farmaya: "Rooza dhaal hai, lihaza jab koi rooza rakkhey to 


fahash baatey na kare, behudapan na dikhaye agar koi doosra shaks roozadaar se 
gaali galooch kare ya jhagde kare to roozadaar keh de (bhai) mein roozey se hu 
(tumhari baaton ka jawab nahi dunga)". (Sahih Bukhari Kitabus Saum) 


ROOZA Kl HALAT MEIN BEHUDA, FAHASH AUR JAHALAT K KAAM YA GUFTAGU 
KARNA MANA HAI 

Hazrat Abu Hurairah Razi Allahu Anhu kehte hai k Rasool Allah Sallallahu Alaihi Wa 
Sallam ne famaya: "Rooza khane peene se rukne ka naam nahi balke behuda aur 
fahash kaamo se rukne ka naam hai, lihaza agar roozadaar se koi gaali galooch 
kare ya jahalat se paish aye to usey keh dena chahiye Mein roozey se hun (yani 
tumhara jawab nahi dunga)". (Sahih Ibne Khuzaima, Hadees no.1996) 

Hazrat Abu Hurairah Razi Allahu Anhu Nabi E Akram Sallallahu Alaihi Wa Sallam se 
riwayat karte hai "Roozey ki halat mein kisi ko gaali na do agar koi doosra gaali de, 
to usey keh do mein roozey se hu, agar khadey ho to baith jao". (Sahih Ibne 
Khuzaima Hadees no. 1994) 


JO ROOZADAAR APNI SHAHWAT PAR QAABU NA RAKHTA HO USKE UYE BEEWI 
SE BAGAL-GAIR HONA YA BOOSA LENA JAYEZ NAHI 

Hazrat Ayesha Razi Allahu Anha farmati hai Nabi E Akram Sallallahu Alaihi Wa 
Sallam rooza ki halat mein boosa lete aur bagal-gair hote lekin wo apni shahwat 
par sab se jayada qaabu paane wale they. (Sahih Bukhari, Mukhtasar Sahih 
Bukhari Hadees no. 939) 

Hazrat Abu Hurairah Razi Allahu Anhu se riwayat hai k ek aadmi ne Nabi E Akram 
Sallallahu Alaihi Wa Sallam se roozey ki halat mein (beewi se) bagal-gair hone k 
baarey mein sawal kiya, Nabi E Akram Sallallahu Aliahi Wa Sallam ne usey ijazat 
de di phir ek aur aadmi aya usne wahi sawal pucha, Nabi E Akram Sallallahu Alaihi 
Wa Sallam ne usey mana farma diya (Abu Hurairah Razi Allahu Anhu kehte hai) 
jisko Nabi E Akram Sallallahu Alaihi Wa Sallam ne ijazat di wo boodha tha aur jise 



Nabi E Akram Sallallahu Alaihi Wa Sallam ne mana farmaya wo jawaan tha. (Abu 
Dawood, Sahih Sunan Abu Dawood Hadees no. 2090) 


ROOZEY Kl HALAT MEIN KULLI KARTE WAQT NAAK MEIN IS TARAH PAANI 
DAALNA JAYEZ NAHI K HALAQTAK PAHUNCHNE KA HADSHA HO. 

Hazrat Laqeet bin Sabrah apne baap Razi Allahu Anhu se riwayat karte hai k mene 
kaha "Ya Rasool Allah Sallallahu Alaihi Wa Sallam! wuzu k baare mein mujhey 
kuch bataiye", Nabi E Akram Sallallahu Alaihi Wa Sallam ne farmaya: "Wuzu poora 
karo, ungliyo k darmiyaan khalaal karo aur naak mein acchi tarah paani dalo, lekin 
agar rooza ho to phir aesa na karo". (Abu Dawood, Tirmizi, Sahih Sunan Abu 
Dawood Hadees no. 2090) 

ROOZEY KO FAASID KARNE YA TOODNE WALE UMOOR 

ROOZEY K DORAAN JIMA KARNE SE ROOZA BATIL HO JATA HAI, IS PAR 
KAFFARAH BHI HAI AUR QAZA BHI 

ROOZEY KA KAFFARAH EK GULAAM AAZAAD KARNA HAI YA 2 MAAH K 
MUSALSAL ROOZEY RAKHNA YA 60 MOHTAAJO KO KHANA KHILANA HAI 

Hazrat Abu Hurairah Razi Allahu Anhu se riwayat hai k hum Nabi E Akram 
Sallallahu Alaihi Wa Sallam k paas baithey they k ek sahabi aye aur kehne lage "Ya 
Rasool Allah Sallallahu Alaihi Wa Sallam! mein halaaq ho gaya" Nabi E Akram 
Sallallahu Alaihi Wa Sallam ne pucha "Kya baat hai?" usne kaha: "mein roozey ki 
haalat mein beewi se sohbat kar baitha hu" Rasool Allah Sallallahu Alaihi Wa 
Sallam ne pucha: "Kya tu ek gulaam azaad kar sakta hai?" usne kaha "Nahi" Nabi E 
Akram Sallallahu Alaihi Wa Sallam ne phir daryaft kiya: "Kya 2 maah k musalsal 
roozey rakh sakte ho?" usne kaha "Nahi" Nabi E Akram Sallallahu Alaihi Wa Sallam 
ne phir pucha "Kya 60 miskeeno ko khana khila sakte ho?" usne arz kiya "Nahi" 
Nabi E Akram Sallallahu Alaihi Wa Sallam ne farmaya: "Accha baith jao" Nabi E 
Akram Sallallahu Alaihi Wa Sallam thoodi dair rukey, Hum abhi usi haalat mein 


baithey they k Nabi E Akram Sallallahu Alaihi Wa Sallam ki khidmat mein ek 
khajoor ka ark laya gaya ark bade tookrey ko kaha jata hai, Nabi E Akram 
Sallallahu Alaihi Wa Sallam ne farmaya: "Masla puchne wala kaha hai?" usne arz 
kiya "mein haazir hu", Nabi E Akram Sallallahu Alaihi Wa Sallam ne farmaya: "ye 
khajoorey le jao aur sadqa kar do" usne arz kiya "Ya Rasool Allah Sallallahu Alaihi 
Wa Sallam! kya sadqa apne se mohtaaj loogo ko du? Wallah! Madeena ki saari 
aabaadi mein koi ghar mere ghar se jayada mohtaaj nahi", Rasool Allah Sallallahu 
Alaihi Wa Sallam muskuraye aur farmaya: "Accha jao aur apne ghar walo ko hi 
khila do". (Sahih Bukahri wa Sahih Muslim, Mishkaatul Masabeeh Hadees no. 
2004) 

Saeed ibne Musayyab Razi Allahu Anhu kehte hai ek aadmi Nabi E Akram 
Sallallahu Alaihi Wa Sallam k paas aya aur kaha: "mene ramazan ka rooza food 
diya hai", "Nabi E Akram Sallallahu Alaihi Wa Sallam ne us se farmaya: sadqa kar, 
Allah Ta'ala se maafi maang aur roozey ki qaza ada kar". (Musannaf Ibne Abi 
Shaiba, Arwa al Ghalil Jild 4 Safa no. 92) 

Wazahat: Aaj bhi agar koi shaks aesi soorat se do chaar ho aur teeno kaamo mein 
se kisi ek ki bhi qudrat na rakhta ho to usey hasbe istata’at sadqa dena chahiye 
lekin jab teeno mein se kisi ek kaam ki bhi istetaa’at hasil ho jaye to kaffara ada 
karna laazmi hoga. (Wallahu Aalam Bis Sawaab) 


QASDAN QEY KARNE SE ROOZA TOOT JATA HAI AUR US PAR QAZA WAJIB HAI 
KHUD BA KHUD QEY AANE SE ROOZA NAHI TOOT TA 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Jis roozadaar ko khud ba khud qey aye us par qaza nahi, 
albatta jo roozadaar qasdan qey laye wo qaza rooza rakkhey". (Abu Dawood, 
Sahih Sunan Abu Dawood Hadees no. 2084) 


Wazahat: Qasdan qey karne se rooza toot jata hai aur us par qaza wajib hai. 



HAIZ YA NIFAAS SHURU HONE SE AURAT KA ROOZA TOOT JATA HAI, ROOZEY Kl 
QAZA HAI, NAMAZ Kl NAHI 

Hazrat Abu Saeed Khudri Razi Allahu Anhu kehte hai k Nabi E Akram Sallallahu 
Alaihi Wa Sallam ne farmaya: "Kya aesa nahi hai k aurat jab haiza ho jati hai, to na 
namaz padh sakti hai na rooza rakh sakti hai aur auraton k deen mein kami ki yahi 
wajah hai". (Sahih Bukhari Kitabus Saum) 

Hazrat Abu Zinaad Rahimahullah kehte hai masnoon aur sahra'i ahkaam basa 
auqaat raaye k bar aks hote hai lekin musalmano par un ahkaam ki pairvi karna 
laazim hai, inhi ahkaam mein se ek ye bhi hai k haiza roozo ki qaza to de lekin 
namaz ki qaza na de. (Sahih Bukhari Kitabus Saum) 

NAFLI ROOZEY 

NAFU ROOZEY Kl FAZILAT 

Hazrat Abu Saeed Razi Allahu Anhu kehte hai mene Rasool Allah Sallallahu Alaihi 
Wa Sallam ko farmaate hue suna: "Jis ne Allah ki raah mein ek din rooza rakkha 
Allah Ta'ala usey 70 saal ki musafat k barabar jahannam ki aag se door kar 
dengey". (Sahih Bukhari wa Sahih Muslim, Mishkaatul Masabeeh Hadees no. 
2004) 

HAR SAAL K SHAWWAAL K 6 ROOZEY RAKHNE KA SAWAAB UMAR BHAR K 
ROOZEY RAKHNE K BARABAR HAI 

Hazrat Abu Ayyub Ansari Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: "Jo shaks ramazan k roozey rakh kar (har saal) 
shawwaal mein bhi 6 roozey rakkhey usey umar bhar k roozey rakhne ka sawaab 
milta hai". (Sahih Muslim, Abu Dawood, Nasayi, Tirmizi, Ibne Maja, Sahih Sunan 
Abu Dawood Hadees no. 2125) 


BA QAIDAGI SE AYYAAM E BAIZ (CHAAND Kl 13/14/15 TAREEKH) K ROOZEY 
RAKHNE SE UMAR BHAR K ROOZO KA SAWAAB MILTA HAI 

Hazrat Abu Qatadah Razi Allahu Anhu kehte hai k Rasool Allah Sallallahu Alaihi Wa 
Sallam ne farmaya: "Ek ramazan se doosre ramazan k darmiyaani arsa mein har 
maah 3 din (ayyaam e baiz yaani chaand ki 13/14/15 tareekh) k roozey rakhna 
umar bhar k roozey rakhne k barabar hai". (Sahih Muslim, Mukhtasar Sahih 
Muslim Hadees no. 620) 


SAFAR MEIN NAFU ROOZA RAKHNA JAYEZ HAI 

Hazrat Hamzah bin Umar Aslami Razi Allahu Anhu se riwayat hai k unhone Rasool 
Allah Sallallahu Alaihi Wa Sallam se pucha: "Kya mein safar mein rooza rakkhu?" 
Aap Sallallahu Alaihi Wa Sallam ne irshaad farmaya: "Agar chaho to rakkho chaho 
to na rakakho". (Nasaayi, Sahih Sunan Nasaayi Hadees no. 2180) 


PEER (MONDAY) AUR JUMA RAAT (THURSDAY) KA ROOZA RAKHNA RASOOL E 
AKRAM SALLALLAHU ALAIHI WA SALLAM KO PASAND THA 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Peer (monday) aur juma raat (Thursday) ko loogo k aamaal 
Allah k huzoor paish kiye jaate hai, mein chahta hu k jab mere aamaal Allah k yaha 
paish kiye jaye to mein (us waqt) roozey se hun". (Tirmizi, Sahih Sunan Tirmizi 
Hadees no. 596) 


YAUM E ARFA (9 ZILL HIJJAH) KA EK ROOZA EK GUZISHTA AUR EK AYINDAH 
YAANI 2 SAAL K (SAGEERA) GUNAHO KA KAFFARA HAI JABKE YAUM E AASHURA 
(10 MUHARRAM) KA ROOZA GUZISHTA EK SAAL K (SAGEERA GUNAHO) KA 
KAFFARA HAI 


Hazrat Abu Qatadah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Mein Allah Ta'ala se ummeed rakhta hu k yaum e arfa k rooz 



k badle mein Allah Ta'ala ek guzishta aur ek ayindah saal k gunaah maaf 
farmaayenge aur yaum e aashura k roozey k badle mein guzishta ek saal k gunaah 
maaf farmayenge". (Sahih Muslim, Mukhtasar Sahih Muslim Hadees no. 620) 


SIRF 10 MUHARRAM KA ROOZA RAKHNA MAKROOH HAI 

Hazrat Abdullah bin Abbaas Razi Allahu Anhu farmaate hai Rasool Allah Sallallahu 
Alaihi Wa Sallam ne aashura (10 Muharram) ka rooza rakkha aur loogo ko bhi 
rakhne ka hukm diya, loogo ne arz kiya "ya Rasool Allah Sallallahu Alaihi Wa 
Sallam! 10 muharram to yahood o nasaara k nazdeek badi azmat ka din hai", Aap 
Sallallahu Alaihi Wa Sallam ne farmaya: "Accha ayinda saal hum in Shaa Allah! (10 
Muharram k saath) 9 Muharram ka rooza bhi rakkhenge", lekin ayinda saal aane 
se pehle hi Rasool Allah Sallallahu Alaihi Wa Sallam is duniya se rukhsat ho gaye. 
(Sahih Muslim Kitabus Siyaam) 

Wazahat: Yaum e aashura (10 muharram) ki fazilat ki wajah ye hai k jab Rasool E 
Akram Sallallahu Alaihi Wa Sallam madeena tashreef laye to yahoodi 10 
muharram ka rooza rakhte they, in se wajah puchi gayi to unhone kaha: "is rooz 
Allah Ta'ala ne Musa Alaihis Salaam ko firoun par galba ata farmaya tha, lihaza 
hum shukraane k taur par is din ka rooza rakhte hai", Rasool Allah Sallallahu Alaihi 
Wa Sallam ko ye baat maloom hui to Aap Sallallahu Alaihi Wa Sallam ne farmaya 
"yahoodiyo ki nisbat hum Musa Alaihis Salaam k zayada qareeb hai aur 
musalmano ko is din ka rooza rakhne ka hukm diya gaya, magar jab ramazan k 
roozey farz kiye gaye tab Aap Sallallahu Alaihi Wa Sallam ne farmaya: "Ab jo 
chaahe 10 muharram ka rooza rakkheyjo chaahe na rakkhey". (Sahih Muslim) 


RASOOL E AKRAM SALLALLAHU ALAIHI WA SALLAM SHABAAN K MAHEENE 
MEIN BAAQI SAB MAHEENO SE ZAYADA ROOZEY RAKHTE THEY 

Hazrat Ayesha Razi Allahu Anha kehti hai mene Rasool Allah Sallallahu Alaihi Wa 
Sallam ko ramazan k alawa kisi maheene k poorey roozey rakhte hue nahi dekha 



na hi shabaan k alawa kisi doosre maheene mein kasrat se roozey rakhte dekha 
hai. (Sahih Bukhari wa Sahih Muslim, Al loo loo wal Marjaan Hadees no. 711) 


Wazahat: 15 Shabaan ko khaas taur par rooza rakhne ki tamaam ahadees gair 
motabar hai, zayada se zayada jo cheez sahih hadees se saabit hai wo ye hai k is 
maheene mein Rasool E Akram Sallallahu Alaihi Wa Sallam kasrat se roozey rakhte 
they. 


NAFU ROOZA RAKHNE MEIN EK DIN CHOOD KAR DOOSRA DIN ROOZA RAKHNE 
KA TAREEQA SAB SE AFZAL HAI 

Hazrat Abdullah bin Umar Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: "Har maah 3 din k roozey rakkho" mene arz kiya 
"Mujh mein is se zayada taaqat hai" Rasool Allah Sallallahu Alaihi Wa Sallam 
barabar mujhse roozey kam karaate rahe hatta k Aap Sallallahu Alaihi Wa Sallam 
ne farmaya: "Ek din rooza rakkho ek din tark karo, ye afzal tareen roozey hai, 
mere bhai Dawood Alaihis Salaam ka yahi tareeqa tha". (Sahih Bukhari Wa Sahih 
Muslim, Muntaqil Akhbaar juzz e saani Hadees no. 2248) 


MUHARRAM K MAHEENEY MEIN ROOZEY RAKHNE KI FAZILAT 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Ramazan k baad sab se afzal roozey muharram k roozey hai, 
jo Allah ka maheena hai aur farz namaz k baad sab se afzal tahajjud ki namaz hai". 
(Sahih Muslim, Mukhtasar Sahih Muslim Hadees no. 610) 


PEER (MONDAY) K ROOZEY KI FAZILAT 

Hazrat Abu Qatadah Razi Allahu Anhu kehte hai Rasool Allah Sallallahu Alaihi Wa 
Sallam se peer (monday) k roozey k baarey mein sawaal kiya gaya to Aap 
Sallallahu Alaihi Wa Sallam ne farmaya: "Is din mein paida kiya gaya aur isi din 



mujh par quran naazil hona shuru hua". (Sahih Muslim, Mukhatas Sahih Muslim 
Hadees no. 624) 


ZILL HIJJAH K PEHLE 9 ROOZEY RAKHNA MUSTAHAB HAI 
HAR MAAH KOI SE 3 ROOZEY RAKHNA MUSTAHAB HAI 

HAR MAAH K PEHLE PEER (MONDAY) AUR PEHLI DONO JUMA RAAT K ROOZEY 
RAKHNA BHI AAP SALLALLAHU ALAI HI WA SALLAM KA MAMOOL MUBARAK 
THA 

Nabi E Akram Sallallahu Alaihi Wa Sallam ki kisi zooja e mohtarma se riwayat hai k 
Rasool Allah Sallallahu Alaihi Wa Sallam zill hijjah k (pehle) 9 roozey aur yaum e 
aashura ka rooza rakkha karte they neez har maah mein 3 roozey rakkha karte 
they ek rooza har maah k pehle peer (monday) ko aur har maah ki pehli 2 juma 
raat ko (ek ek rooza). (Nasayi, Sahih Sunan Nasayi Hadees no. 2274) 


NAFLI ROOZEY KI NIYAT DIN MEIN ZAWAAL SE PEHLE KISI BHI WAQT KI JA SAKTI 
HAI BA SAHRT K KUCH KHAYA YA PIYA NA HO 

Ummul Moomineen Hazrat Ayesha Razi Allahu Anha se riwayat hai k ek din Nabi E 
Akram Sallallahu Alaihi Wa Sallam mere ghar tashreef laye aur pucha "kya 
tumhare paas kuch (khaane ko) hai?" humne kaha "nahi" Nabi E Akram Sallallahu 
Alaihi Wa Sallam ne farmaya: "Accha to phir mera rooza hai", kisi aur din phir Nabi 
E Akram Sallallahu Alaihi Wa Sallam hamare ghar tashreef laye "mene arz kiya " Ya 
Rasool Allah Sallallahu Alaihi Wa Sallam! Hais (halwa) tohfa aya hai, Rasool Allah 
Sallallahu Alaihi Wa Sallam ne farmaya: "to lao mein subah se roozey se tha". 
(Sahih Muslim, Mukhtasar Sahih Muslim Hadees no. 630) 


NAFLI ROOZEY KI QAZA WAJIB NAHI 



Hazrat Ummey Haani Razi Allahu Anha kehti hai yaum e fatah yaani fatah makkah 
k rooz Hazrat Fatima Razi Allahu Anha Rasool E Akram Sallallahu Alaihi Wa Sallam 
ki baayi taraf aa kar baithi aur mein (yani Ummey Haani Razi Allahu Anha) Aap 
Sallallahu Alaihi Wa Sallam k Daaye taraf, itne mein ek loondi bartan le kar aayi, jis 
mein peene ki koi cheez thi, loondi ne wo bartan Rasool Allah Sallallahu Alaihi Wa 
Sallam ko diya, Aap Sallallahu Alaihi Wa Sallam ne us bartan se piya, phir wo 
bartan mujhe diya, mene bhi us se piya aur kaha: "Ya Rasool Allah Sallallahu Alaihi 
Wa Sallam! mera rooza tha mene (Aap Sallallahu Alaihi Wa Sallam ka jhoota 
peene k liye) rooza tood diya" "Aap Sallallahu Alaihi Wa Sallam ne pucha: kya 
tumne qaza rooza rakkha tha?", mene arz kiya "nahi" Aap Sallallahu Alaihi Wa 
Sallam ne irshaad farmaya: "Agar nafli rooza tha, to koi harj ki baat nahi". (Abu 
Dawood, Sahih Sunan Abu Dawood Hadees no. 2145) 


NAFLI IBADAT MEIN AETADAAL AUR MEYANA RAVI AFZAL HAI 

Hazrat Anas Razi Allahu Anhu kehte hai Rasool Allah Sallallahu Alaihi Wa Sallam ne 
farmaya: "Nafil namaz apni tabiyat ki khushi aur shouk k mutabiq padho, jab 
tabiyat thak jaye to baith jao". (Sahih Bukhari wa Sahih Muslim, Al loo loo wal 
Marjaan Hadees no. 448) 


SIYAAM AR'BAEEN (MUSALSAL 40 ROOZO KA CHILLA) SUNNAT E RASOOL 
SALLALLAHU ALAIHI WA SALLAM SE SAAB IT NAHI 

MAMNOOH AUR MAKROOH ROOZEY 

EID UL FITR AUR EID UL AZHA K ROOZEY RAKHNA MANA HAI 

Hazrat Abu Ubaid Razi Allahu Anhu kehte hai mene Umar bin Khattab Razi Allahu 
Anhu k saath namaz e eid ada ki, Hazrat Umar Razi Allahu ne kaha: "in 2 dino k 
roozey rakhne se Nabi E Akram Sallallahu Alaihi Wa Sallam ne mana farmaya hai 


pehla din jab turn apne roozey khatam karo, doosra din jab turn qurbaani ka 
goosht khaate ho". (Sahih Bukhari Kitabus Saum) 


SIRF JUMA KE DIN KA ROOZA RAKHNA MAKROOH HAI 

AGAR KOI SHAKS APNE MAMOOL K MUTABIQ JUMA KA ROOZA RAKKHEY TO 
JAYEZ HAI MASALAN AGAR KOI SHAKS HAR DOOSRE YA TEESRE DIN ROOZEY 
RAKHNE KA A AD I HAI AUR KISI DIN JUMA KA ROOZ A JAYE TO WO JAYEZ HAI 

Hazrat Abu Hurairah Razi Allahu Anhu se riwayat hai k Nabi E Akram Sailallahu 
Alaihi Wa Sallam ne farmaya: "Juma ki raat (juma aur juma-raat ki darmiyani raat) 
ko qayam ul lail k liye muqarrar na karo aur na juma ka din roozey k liye makhsoos 
karo, han agar koi shaks roozey rakhne ka aadi ho aur us mein juma aa jaye to phir 
jayez hai". (Sahih Muslim, Mukhtasar Sahih Muslim Hadees no. 626) 

Hazrat Abu Hurairah Razi Allahu Anhu kehte hai k mene Rasool Allah Sallallahu 
Alaihi Wa Sallam ko farmate hue suna hai "koi aadmi sirf juma ka rooza na 
rakkhey agar rakhna chahta hai to ek din pehle ya pichla saath mila kar rakkhey 
(yani juma-raat aur juma ka ya juma aur hafta ka)". (Sahih Bukhari Kitabus Saum) 


SAUM E VISAAL (YAANI SHAAM K WAQT ROOZA IFTAAR NA KARNA AUR KUCH 
KHAYE PIYE BAGAIR AGLA ROOZA SHURU KAR DENA) MAKROOH HAI 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne saum e visaal se mana farmaya to ek aadmi ne arz kiya "Ya Rasool Allah 
Sallallahu Alaihi Wa Sallam! Aap to saum e visaal rakhte hai?" Aap Sallallahu Alaihi 
Wa Sallam ne farmaya: "Turn mein mujh jesa kaun hai mein raat ko soota hu, to 
mujhe mera rabb khilaata bhi hai pilaata bhi hai". (Sahih Bukhari wa Sahih 
Muslim, Al loo loo wal Marjaan Hadees no. 671) 


RAMAZAN SHURU HONE SE PEHLE ISTAQBAAL K TAUR PAR ROOZEY RAKHNA 
MANA HAI 



AGAR KOI SHAKS APNE GUZISHTA MAMOOL K MUTABIQ ROOZEY RAKHTA 
CHALA AA RAHA HAI AUR WO DIN ITTEFAAQAN RAMAZAN SE 1 YA 2 ROOZ 
PEHLE AA GAYA TO KOI HARJ NAHI 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Ramazan se 1 ya 2 din pehle koi aadmi rooza na rakkhey, 
albatta wo shaks jo apne mamool k mutabiq roozey rakhta aa raha hai wo rakh 
sakta hai". (Sahih Bukhari wa Sahih Muslim, Al loo loo wal Marjaan Hadees no. 
657) 

MUSALSAL ROOZEY RAKHNA MANA HAI 

Hazrat Abdullah bin Umar bin Aas Razi Allahu Anhu kehte hai Rasool Allah 
Sallallahu Alaihi Wa Sallam ne mujhse farmaya: "Ae Abdullah! mujhe khabar mili 
hai k turn (hamesha) din ko rooza rakhte ho aur raat ko qayaam karte ho? Mene 
arz kiya "Han ya Rasool Allah Sallallahu Alaihi Wa Sallam! mein aesa hi karta hu" 
Aap Sallallahu Alaihi Wa Sallam ne farmaya "Aesa mat karo, rooza rakkho bhi tark 
bhi karo, raat ko qayaam bhi karo aur aaraam bhi karo, tumhare jism ka turn par 
haq hai, tumhari aankh ka turn par haq hai tumhari beewi ka turn par haq hai, 
tumhare mehmaan ka turn par haq hai jisne musalsal roozey rakkhey uska koi 
rooza nahi". (Sahih Bukhari wa Sahih Muslim, Mishkaatul Masabeeh Hadees no. 
2057) 

AYYAAM E TASHREEQ (YAANI 11/12/13 ZILL HIJJAH) K ROOZEY RAKHNA MANA 
HAI ALBATTA JO HAAJI QURBAANI NA DE SAKE, WO MINA MEIN AYYAAM E 
TASHREEQ K ROOZEY RAKH SAKTA HAI 

Hazrat Ayesha aur Ibne Umar Razi Allahu Anhum se riwayat hai k ayyaam e 
tashreeq mein kisi aadmi ko rooza rakhne ki ijazat nahi di gayi siwa e us haaji kjo 
qurbaani dene ki taaqat na rakhta ho. (Sahih Bukhari Kitabus Saum) 



HAAJI KO ARFAAT MEIN 9 ZILL HIJJAH (YAUM E ARFA) KA ROOZA RAKHNA 
MANA HAI 


Hazrat Maimoona Razi Allahu Anha se riwayat hai k loogo ne arfa k din Nabi E 
Akram Sallallahu Alaihi Wa Sallam k rooza mein shak kiya, to unhone (yani Hazrat 
Maimoona Razi Allahu Anha) ne Aap Sallallahu Alaihi Wa Sallam k paas doodh 
bheja, Aap Sallallahu Alaihi Wa Sallam ne us piyaale se doodh piya, us waqt Aap 
(Maidaan e Arfaat k) moqaf mein khade they aur loog Aap Sallallahu Alaihi Wa 
Sallam ko dekh rahe they. (Sahih Bukhari wa Sahih Muslim, Al loo loo wal Marjaan 
Hadees no. 687) 


NISF SHABAAN K BAAD ROOZEY NAHI RAKHNE CHAHIYE 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Jab nisf shabaan baaqi reh jaye (yaani ramazan se 15 din 
pehle) to nafli roozey na rakkho". (Tirmizi, Sahih Sunan Tirmizi Hadees no. 590) 


AURAT KA APNE SHOHAR Kl IJAZAT K BAGAIR NAFLI ROOZA RAKHNA MANA HAI 

Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya: "Koi aurat apne shohar ki mojoodgi mein uski ijazat 
k bagair siwaye ramazan k roozo k nafli roozey na rakkhey". (Tirmizi Kitab 
Abwaabus Saum) 


SIRF AASHURA (10 MUHARRAM) KA ROOZA RAKNA MAKROOH HAI 9 AUR 10 
MUHARRAM YA 10 AUR 11 MUHARRAM DONO K ROOZEY RAKHNE CHAHIYE 

Hazrat Abdullah bin Abbaas Razi Allahu Anhu farmaate hai Rasool Allah Sallallahu 
Alaihi Wa Sallam ne aashura (10 Muharram) ka rooza rakkha aur loogo ko bhi 
rakhne ka hukm diya, loogo ne arz kiya "ya Rasool Allah Sallallahu Alaihi Wa 
Sallam! 10 muharram to yahood o nasaara k nazdeek badi azmat ka din hai", Aap 
Sallallahu Alaihi Wa Sallam ne farmaya: "Accha ayinda saal hum in Shaa Allah! (10 



Muharram k saath) 9 Muharram ka rooza bhi rakkhenge", lekin ayinda saal aane 
se pehle hi Rasool Allah Sallallahu Alaihi Wa Sallam is duniya se rukhsat ho gaye. 
(Sahih Muslim Kitabus Siyaam) 

Wazahat: Yaum e aashura (10 muharram) ki fazilat ki wajah ye hai k jab Rasool E 
Akram Sallallahu Alaihi Wa Sallam madeena tashreef laye to yahoodi 10 
muharram ka rooza rakhte they, in se wajah puchi gayi to unhone kaha: "is rooz 
Allah Ta'ala ne Musa Alaihis Salaam ko firoun par galba ata farmaya tha, lihaza 
hum shukraane k taur par is din ka rooza rakhte hai", Rasool Allah Sallallahu Alaihi 
Wa Sallam ko ye baat maloom hui to Aap Sallallahu Alaihi Wa Sallam ne farmaya 
"yahoodiyo ki nisbat hum Musa Alaihis Salaam k zayada qareeb hai aur 
musalmano ko is din ka rooza rakhne ka hukm diya gaya, magar jab ramazan k 
roozey farz kiye gaye tab Aap Sallallahu Alaihi Wa Sallam ne farmaya: "Ab jo 
chaahe 10 muharram ka rooza rakkheyjo chaahe na rakkhey". (Sahih Muslim) 


SIRF HAFTA (SATURDAY) K DIN ROOZA RAKHNA MAKROOH HAI 

Hazrat Abdullah bin Busar Razi Allahu Anhu apni behan Samma Razi Allahu Anha 
se riwayat karte hai k Rasool Allah Sallallahu Alaihi Wa Sallam ne farmaya: "Hafte 
(Saturday) ka rooza siwaye farz roozey k na rakkho agar khane ko aur koi cheez na 
mile to angoor ki lakdi ya kisi darakht ki chaal hi chaba lo". (Sahih Ibne Khuzaimah 
Hadees no. 2164) 

Wazahat: Hafta (Saturday) jo k Ahle kitaab ki eid ka din tha, lihaza Aap Sallallahu 
Alaihi Wa Sallam ne unki mukhalifat k liye hafta (Saturday) k saath juma ya itwaar 
ka din mila kar rooza rakhne ka hukm diya hai. 

AETAKAAF K MASA'IL 

AETAKAAF SUNNAT E MOKKADAH KIFAYA HAI AUR USKI MUDDAT 10 YAUM HAI 

HAR MUSALMAN KO RAMAZANUL MUBARAK MEIN KAM AZ KAM EK MARTABA 
QURAN PAAK KI TIWAYAT KARNI CHAHIYE 


Hazrat Abu Hurairah Razi Allahu Anhu farmate hai k Nabi E Akram Sallallahu Alaihi 
Wa Sallam k saamne har saal (ramazan mein) ek baar quran padha jata tha, jis 
saal Aap Sallallahu Alaihi Wa Sallam ne wafaat payi Aap Sallallahu Alaihi Wa 
Sallam k saamne 2 martaba quran majeed khatam kiya gaya, isi tarah har saal Aap 
10 din ka aetakaaf farmate lekin jis saal Aap Sallallahu Alaihi Wa Sallam ne wafaat 
payi us saal 20 yaum ka aetakaaf farmaya. (Mishkaatul Masabeeh Hadees no. 
2099) 

AETAKAAF K UYE FAJR Kl NAMAZ K BAAD AETAKAAF Kl JAGAH BAITHNA 
MASNOON HAI 

Hazrat Ayesha Razi Allahu Anha farmati hai k Rasool Allah Sallallahu Alaihi Wa 
Sallam jab aetakaaf baithne ka iradah farmate to fajr ki namaz padh kar mutakaf 
mein dakhil hote. (Sahih Sunan Abu Dawood Hadees no. 2152) 


AETAKAAF KARNE WALE Kl BEEWI MULAQAAT K UYE AA SAKTI HAI AUR 
AETAKAAF KARNE WALA BEEWI KO GHAR TAK CHOODNE K UYE MASJID SE 
BAHAR JA SAKTA HAI 

Hazarat Safeeyah Razi Allahu Anha farmati hai Rasool Allah Sallallahu Alaihi Wa 
Sallam aetakaaf mein they mein raat ko Nabi E Akram Sallallahu Alaihi Wa Sallam 
se milne aayi aur baatey karti rahi, wapas jaane k liye uthi to Nabi E Akram 
Sallallahu Alaihi Wa Sallam mujhe choodne k liye uth kar khade hue. (Muttafiqun 
Alaih, Muntaqil Akhbaar juz awwal Hadees no. 2280) 


MARDO KO AETAKAAF MASJID MEIN HI KARNA CHAHIYE 

RAMAZAN MEIN AETAKAAF K UYE ROOZA RAKHNA ZAROORI HAI 

HAALAT E AETAKAAF MEIN BIMAAR Kl IYADAT K UYE JANA, JANAZEY MEIN 
SHAREEK HONA, BEEWI SE MUJAMAAT KARNA, BASHRI TAQAZON K BAGAIR 
AETAKAAF Kl JAGAH SE BAHAR JANA MANA HAI 



Hazrat Ayesha Razi Allahu Anha farmati hai "Aetakaaf karne wale k liye sunnat ye 
hai k wo bimar ki iyadat ko na jaye, janazey mein shareek na ho, beewi ko na 
chooye aur na us se mujamaat kare, aetakaaf ki jagah se aese zaruri kaam (yani 
qaza e haajat, farz gusal wagairah) k bagair na nikle, jis k bagair chara hi na ho 
aetakaaf roozey k saath hi hota hai aur jama masjid mein hota hai". (Sahih Sunan 
Abu Dawood Hadees no. 2160) 


AURATON KO BHI AETAKAAF KARNA CHAHIYE 

Hazrat Ayesha Razi Allah Anha se riwayat hai k Nabi E Akarm Sallallahu Alaihi Wa 
Sallam ramazanul mubarak ka aakhiri ashrah (21 se 30 ramazan ul mubarak) tak 
aetakaaf farmaya karte they yaha tak k Aap Sallallahu Alaihi Wa Sallam ne wafaat 
payi Aap Sallallahu Alaihi Wa Sallam k baad Aap Sallallahu Alaihi Wa Sallam ki 
azwaaj mutahharaat ne aetakaaf kiya. (Mukhtasar Sahih Muslim Hadees no. 633) 


AGAR KISI KO AETAKAAF K LIYE 10 DIN MAYASSAR NA AA SAKEY TO JITNE DIN 
MAYASSAR HO UTNEY DINO KA HI AETAKAAF KAR LENA CHAHIYE HATTA K EK 
RAAT KA AETAKAAF BHI DURUST HAI 

Hazrat Abdullah bin Umar Razi Allahu Anhu se riwayat hai k Hazrat Umar Razi 
Allahu Anhu ne Nabi E Akram Sallallahu Alaihi Wa Sallam se pucha "Mene zamana 
e jahaliyat mein masjid e haraam mein ek raat ka aetakaaf karne ki nazar maani 
thi (puri karu ya na karu?) Aap Sallallahu Alaihi Wa Sallam ne farmaya "Apni nazar 
poori kar". (Sahih Bukhari Kitabus Saum) 

LAILATUL QADR KI FAZILAT AUR USKE MASA'IL 

LAILATUL QADR MEIN IBADAT GUZISHTA GUNAHO KI MAGFIRAT KA ZARIYA HAI 

Hazrat Abu Hurairah Razi Allahu Anhu se riwayat hai k Nabi E Akram Sallallahu 
Alaihi Wa Sallam ne farmaya: "Jisne lailatul qadr mein emaan k saath sawab ki 


niyat se qayam kiya uske guzishta gunaah maaf kar diye jate hai". (Sahih Bukhari 
Kitabus Saum) 


LAILATUL QADR Kl SA'AADAT SE MEHROOM REHNE WALA BAHUT HI BAD- 
NASEEB HAI 

Hazrat Anas bin Malik Razi Allahu Anhu se riwayat hai k ramazan aya, to Rasool 
Allah Sallallahu Alaihi Wa Sallam ne farmaya: "Ye jo maheena turn par aya hai is 
mein ek raat aesi hai jo (qadr wa manzilat k aetabaar se) hazaar maheeno se 
behtar hai jo shaks is (ki sa'aadat hasil karne) se mehroom raha wo har bhalayi se 
mehroom raha, neez farmaya: "Lailatul qadr ki sa'aadat se sirf bad-naseeb hi 
mehroom kiya jata hai". (Sahih Sunan Abu Dawood Hadees no. 1333) 


LAILATUL QADR, RAMAZAN K AAKHIR ASHREY KI TAAQ RAATON MEIN TALAASH 
KARNI CHAHIYE 

Hazrat Ayesha Razi Allahu Anha se riwayat hai k Rasool Allah Sallallahu Alaihi Wa 
Sallam ne farmaya: "Ramazan k aakhiri ashrey (10 din) ki taaq raaton mein lailatul 
qadr ki talaash karo". (Sahih Bukhari Kitabus Saum) 


RAMAZAN K AAKHIRI ASHREY MEIN BAHUT ZIYADAH IBADAT KARNI CHAHIYE 

RAMAZAN K AAKHIRI ASHREY MEIN APNE AHL O AYAAL KO IBADAT K LIYE 
KHASOOSI TARGHEEB DILANA MASNOON HAI 

Hazrat Ayesha Razi Allahu Anha farmati hai "Ramazan k aakhiri ashrey mein Nabi 
E Akram Sallallahu Alaihi Wa Sallam baaqi raaton ki nisbat ibadat mein ziyada 
koshish farmate they". (Sahih Sunan Ibne Maja Hadees no. 1429) 

Hazrat Ayesha Razi Allahu Anha farmati hai "Jab ramazan k aakhiri 10 din shuru 
hote to Rasool Allah Sallallahu Alaihi Wa Sallam (ibadat k liye) kam basta ho jate, 



raaton ko jaagte aur apne ahl o ayaal ko bhi jagatey". (Muttafiqun Alaih, Al loo loo 
wal Marjaan Hadees no. 730) 


AAKHIRI ASHREY Kl TAMAAM RAATON MEIN JAAGNE Kl FAZILAT NA PAANE 
WALO K UYE LAILATUL QADR KA BHAR POOR SAWAB HASH KARNE K UYE 2 
AHAM AHADEES 

Hazrat Abuzar Razi Allahu Anhu kehte hai Rasool Allah Sallallahu Alaihi Wa Sallam 
ne farmaya: "Jis ne (ramazan mein) imam k wapas hone tak imam k saath qayam 
kiya (yaani namaz e taraweeh ba'jamaat ada ki) uske liye saari raat qayaam ka 
sawab likha jayega". (Sahih Sunan Tirmizi Hadees no. 1646) 

Hazrat Usman bin Affan Razi Allahu Anhu kehte hai mene Rasool Allah Sallallahu 
Alaihi Wa Sallam ko farmate hue suna "Jisne isha ki namaz ba'jamaat ada ki usne 
goya nisf raat qayam kiya aur jine (namaz isha ba'jamaat ada karne k baad) subah 
ki namaz ba'jamaat ada ki usne gooya saari raat qayam kiya". (Mukhtasar Sahih 
Muslim Hadees no. 324) 

RAMAZANUL MUBARAK MEIN RASOOL ALLAH SALLALLAHU ALAHIH WA SALLAM 
KASRAT SE TILAWAT E QURAAN AUR INFAAQ FI SABILILLAH FARMAYA KARTE 
THEY 

Hazrat Abdullah bin Abbas Razi Allahu Anhu farmate hai Rasool Allah Sallallahu 
Alaihi Wa Sallam loogo k saath bhalayi karne mein bahut sakhi thye, lekin 
ramazan mein jab Hazrat Jibraeel Alaihis Salaam Aap Sallallahu Alaihi Wa Sallam 
se milte to Aap Sallallahu Alaihi Wa Sallam aur bhi zayada sakhi ho jate, ramazan 
mein Hazrat Jibraeel Alaihis Salaam har raat Aap Sallallahu Alaihi Wa Sallam se 
mila karte aur Nabi E Akram Sallallahu Alaihi Wa Sallam ramazan guzarne tak 
unhey quraan majeed sunate, jab Jibraeel Alaihis Salaam Aap Sallallahu Alaihi Wa 
Sallam se milte to Aap Sallallahu Alaihi Wa Sallam ki sakhawat taiz hawaon se bhi 
ziyada badh jati. (Sahih Bukhari Kitabus Saum) 



LAILATUL QADR MEIN YE DUA PADHNI CHAHIYE 


Hazrat Ayesha Razi Allahu Anha se riwayat hai mene pucha "Ya Rasool Allah 
Sallallahu Alaihi Wa Sallam! agar mein shab e qard paalu to kaun si dua padhu?, 
Nabi E Akram Sallallahu Alaihi Wa Sallam ne farmaya kaho: "ALLAHUMMA 
INNAKA AFOOWUN TUHIBBUL AFWA FAAFU ANNI" Tarjuma: "Ya Allah! to maaf 
karne wala hai, maaf karna pasand karta hai lihaza mujhe maaf farma". (Sunan 
Tirmizi, Mishkatul Masabeeh Hadees no. 2091) 

SADQA E FITR K MASA'IL 

SADQA E FITR FARZ HAI 

SADQA E FITR KA MAQSAD ROOZEY Kl HALAT MEIN SARZAD HONE WALE 
GUNAHON SE KHUD KO PAAK KARNA HAI 

SADQA E FITR NAMAZ E EID SE QABL ADA KARNA CHAHIYE WARNA AAM 
SADQA SHUMAR HOGA 

SADQA E FITR K MUSTAHIQ WAHI LOOG HAI JO ZAKAAT K MUSTAHIQ HAI 

Hazrat Ibne Abbas Razi Allahu Anhu se riwayat hai k Rasool Allah Sallallahu Alaihi 
Wa Sallam ne sadqa e fitr, roozey daar ko behudagi aur fahash baato se paak 
karne k liye neez mohtaajo k khaane ka intazaam karne k liye farz kiya gaya hai 
jisne namaz e eid se pehle ada kiya uska sadqa e fitr ada ho gaya aur jisne namaz 
eid k baad ada kiya uska sadqa aam sadqa shumaar hoga. (Sahih Sunan ibne Maja 
Hadees no. 1480) 


SADQA E FITR Kl MIQDAAR EK SAA'A HAI, JO POONEY TEEN SAIR YA DHAYI 
KILOGRAM K BARABAR HAI 

SADQA E FITR HAR MUSALMAN GHULAM HO YA AAZAAD, MARD HO YA AURAT, 
CHOOTA HO YA BADA, ROOZADAAR HO YA GAIR ROOZADAAR, SAAHIB E 
NISAAB HO YA NA HO, SAB PAR FARZ HAI 


Hazrat Ibne Umar Razi Allahu Anhu se riwayat hai k Rasool Allah Sallallahu Alaihi 
Wa Sallam ne ramazan ka sadqa e fitr ek saa'a khajoor ya ek saa'a joo, ghulaam, 
aazaad, mard, aurat, chootey, bade har musalman parfarz kiya hai. (Sahih Bukhari 
Kitabuz Zakaat baab sadqatul fitr) 


SADQA E FITR GALLA Kl SOORAT MEIN DENA AFZAL HAI 

GAIHU, CHAWAL, JOO, KHAJOOR, MUNAQQA MEIN SE JO CHEEZ ZAIR E 
ISTEMAAL HO, WAHI DENI CHAHIYE 

Hazrat Abu Saeed Razi Allahu Anhu farmate hai k hum sadqa e fitr ek saa'a galla 
ya ek saa'a joo ya ek saa'a khajoor ya ek saa'a munaqqa diya karte they. 
(Muttafiqun Alaih, Al loo loo wal Marjaan Hadees no. 572) 


SADQA E FITR ADA KARNE KA WAQT AAKHIR ROOZA IFTAAR KARNE K BAAD 
SHURU HOTA HAI, LEKIN EID SE EK YA DO DIN PEHLE ADA KIYA JA SAKTA HAI 

SADQA E FITR GHAR K SARPARAST KO GHAR K TAMAAM IFRAAD BEEWI, 
BACCHO AUR MULAZIMO Kl TARAF SE ADA KARNA CHAHIYE 

Hazrat Nafey Rahimahullah se riwayat hai k Ibne Umar Razi Allahu Anhu ghar k 
choote bade tamaam ifraad ki taraf se sadqa e fitr dete they hatta k mere baiton 
ki taraf se bhi dete they aur Ibne Umar Razi Allahu Anhu un loogo ko dete they jo 
qubool karte aur eid ul fitr se ek ya do din pehle dete they. (Sahih Bukarhi Kitabuz 
Zakaat) 


NAMAZ E EIDAIN K MASA'IL 

EID K DIN GHUSAL KARNA, KHUSHBU LAGANA AUR MISWAAK KARNA 
MUSTAHAB HAI 


Hazrat Abdullah bin Abbas Razi Allahu Anhu kehte hai k Rasool Allah Sallallahu 
Alaihi Wa Sallam ne farmaya: "Beshak Allah Ta'ala ne us rooz (juma) ko 
musalmano k liye eid ka din banaya hai lihaza jo shaks juma k liye aye usey 
chahiye k ghusal kare agar shushbu mayassar ho to wo lagaye aur miswaak bhi 
kare". (Ibne Maja Abwab Iqamatus Salaat Jild 1 Hadees no. 901) 


EID K DIN ACCHE KAPDEY PEHANNA MUSTAHAB HAI 

Hazrat Ibne Abbas Razi Allahu Anhu se riwayat hai k Rasool Allah Sallallahu Alaihi 
Wa Sallam eid k rooz surkh dhariyo wali chadar pehna karte they. (Tabraani, Silsila 
Ahadees E Sahiya Hadees no. 1279) 


EID UL FITR Kl NAMAZ K LIYE JANE SE PEHLE KOI MEETHI CHEEZ KHANA SUNNAT 
HAI 

Hazrat Anas bin Maalik Razi Allahu Anhu farmate hai k Rasool Allah Sallallahu 
Alaihi Wa Sallam eid ul fitr k din khajoorey khaye bagair eid-gaah ki taraf nahi 
jaate they aur Nabi E Akram Sallallahu Alaihi Wa Sallam khajoorey taaq khate 
they. (Sahih Bukhari Abwabul Eidain Jild 1 Hadees no. 447) 


EID UL AZHA K ROOZ APNI QURBAANI KA GHOOSHT PAKA KAR KHANA AUR US 
SE PEHLE KOI CHEEZ NA KHANA MUSTAHAB HAI 

Hazrat Abdullah bin Buraidah apne baap Razi Allahu Anhu se riwayat karte hai k 
Nabi E Akram Sallallahu Alaihi Wa Sallam eid ul fitr k rooz khaye bagair ghar se 
nahi nikalte they aur eid ul azha k rooz namaz (eid) se pehle koi cheez tanawul na 
farmate they. (Sahih Sunan Tirmizi Hadees no. 447) 


NAMAZ E EID BASTI SE BAHAR KHULEY MAIDAAN MEIN PADHNA SUNNAT HAI 



NAMAZ E EID K UYE KHAWATEEN KO BHI EID-GAAH MEIN JANA CHAHIYE 


Hazrat Ummey Ateeya Razi Allahu Anha se riwayat hai k Rasool Allah Sallallahu 
Alaihi Wa Sallam ne hukm diya k "Dono eidon k din hum haiz wali aur parda 
nasheen (yaani tamaam) aurato ko eid-gaah mein laye takey wo musalmano k 
saath namaz aur dua mein shirkat kare albatta haiz wali auratey namaz na 
padhey". (Muttafiqun Alaih, Al loo loo wal Marjaan Hadees no. 511) 


NAMAZ E EID K UYE PAIDAL JANA AUR WAPAS AANA SUNNAT HAI 

Hazrat Abdullah bin Umar Razi Allahu Anhu farmate hai Nabi E Akram Sallallahu 
Alaihi Wa Sallam eid-gaah paidal jaate aur paidal hi wapas tashreef late. (Sahih 
Sunan ibne Maja Hadees no. 1071) 


EID-GAAH JATE HUE BA'KASRAT TAKBEEREY KEHNA SUNNAT HAI 

EID UL FITR MEIN IMAM K KHUTBEY K UYE MIMBAR PAR BAITHNE TAK 
TAKBEEREY KEHTE REHNA CHAHIYE 

Hazrat Abdullah bin Umar Razi Allahu Anhu eid k din subah subah nikalte hi eid- 
gaah tashreef le jate aur eid-gaah tak takbeerey kehte jate, phir eid-gaah mein bhi 
takbeerey kehte rehte yaha tak k jab imam (khutbey k liye mimbar par) baith jata 
to takbeerey padhna chood dete. (Shafee Kitabus Salaat Hadees no. 442) 


EID UL AZHA K MOUKEY PAR TASHREEQ K TAMAAM DINO MEIN KASRAT SE 
TAKBEEREY KEHNI CHAHIYE 

Abdullah bin Umar Razi Allahu Anhu tashreek k tamaam dino mein namazo k baad 
apne bistar par, apne khaimey mein, apni majlis mein aur chalte phirte takbeerey 
kaha kartethey. (Sahih Bukhari Kitabul Eidain) 



MASONOON TAKBEER K ALFAAZ DARJ ZAIL HAI 


Hazrat Abdullah bin Masood Razi Allahu Anhu ayyam e tashreeq (11,12,13 zill 
hijjah) mein ye takbeer padha karte they "ALLAHU AKBAR ALLAHU AKBAR LA 
ILAHA ILLALLAHU WALLAHU AKBAR ALLAHU AKBAR WA LILLAHIL HAMD". 
(Musannaf ibne Abi Shaiba, Arwa Al Ghalil Jild 3 Hadees no. 125) 


EIDAIN Kl NAMAZ TAKHEER SE PADHNA PASANDEEDAH HAI 

EID UL FITR Kl NAMAZ KA WAQT ISHRAAQ Kl NAMAZ KA WAQT HAI 

Hazrat Abdullah bin Basr Razi Allahu Anhu se riwayat hai k wo khud eid ul fitr ya 
eid ul azha ki namaz k liye loogo k sath eid-gaah rawana hue to imam k dair karne 
par napasandeedgi ka izhaar kiya aur famaya: "Hum loog to us waqt namaz padh 
kar fariq bhi ho jaya karte they aur wo ishraaq ka waqt tha". (Sahih Sunan Ibne 
Maja Hadees no. 1005) 


EID UL AZHA Kl NAMAZ JALD AUR EID UL FITR Kl NAMAZ NISBATAN DAIR SE 
PADHNA MASNOON HAI 

Hazrat Abu Huwairis Razi Allahu Anhu se riwayat hai k Rasool Allah Sallallahu 
Alaihi Wa Sallam ne najraan k governer Umar wa bin Hazam Razi Allahu Anhu ko 
tehreeri taur par ye hidayat farmayi "Eid ul azha ki namaz jaldi padho aur eid ul 
fitr ki namaz takheer se padho aur loogo ko khutba mein naiki ki naseehat karo". 
(Shafee Kitabus Salat, Kitabul Eidain Hadees no. 442) 


KHULE MAIDAN MEIN NAMAZ PADHNE K LIYE SUTRAH KA EHTAMAAM KARNA 
CHAHIYE 

Hazrat Abdullah bin Umar Razi Allahu Anhu kehte hai Nabi E Akram Sallallahu 
Alaihi Wa Sallam jab eid ki namaz ya koi doosri namaz (khulley maidan mein) ada 
farmate to Aap Sallallahu Alaihi Wa Sallam k saamne bhala ghaad diya jata aur 



Aap Sallallahu Alaihi Wa Sallam uske piche namaz ada farmate aur Sahaba E Kiram 
Razi Allahu Anhum Aap Sallallahu Alaihi Wa Sallam k piche hote. (Sunan Ibne Maja 
Iqamatus Salaat Jild 1 Hadees no. 1078) 


EID UL FITR AUR EID UL AZHA Kl NAMAZ DO DO RAKAAT HAI 

Hazrat Umar bin Khattab Razi Allahu Anhu kehte hai k Nabi E Akram Sallallahu 
Alaihi Wa Sallam k farmaan k mutabiq eid ul azha ki namaz do rakaat hai, eid ul 
fitr ki namaz do rakaat hai, musafir ki namaz do rakaat hai, juma ki namaz do 
rakaat hai aur ye mukammal namaz hai kam nahi. (Sunan Nasayi Kitabus Salatul 
Eidain Baab adad salatul eidain) 


NAMAZ E EID K UYE AZAAN HAI NA IQAMAT 

Hazrat Jabir bin Samurah Razi Allahu Anhu kehte hai mene Rasool Allah Sallallahu 
Alaihi Wa Sallam k saath ek do martaba nahi kayi martaba eidain ki namaz azaan 
aur iqamat k bagair padhi hai. (Mukhtasar Sahih Muslim Hadees no. 428) 


EIDAIN KI NAMAZ MEIN PEHLE NAMAZ AUR PHIR KHUTBA MASNOON HAI 

Hazrat Abdullah bin Umar Razi Allahu Anhu farmate hai Rasool Allah Sallallahu 
Alaihi Wa Sallam, Hazrat Abu Bakr Siddeque Razi Allahu Anhu aur Hazrat Umar 
Razi Allahu Anhu namaz eidain khutba se pehle ada farmate they. (Muttafiqun 
Alaih, Al loo loo Wal Marjaan Hadees no. 509) 


EIDAIN KI NAMAZ MEIN 12 TAKBEEREY MASNOON HAI, PEHLI RAKAAT MEIN 
QIRAAT SE PEHLE 7 AUR DOOSRI RAKAAT MEIN QIRAAT SE PEHLE 5 TAKBEEREY 
KEHNI CHAHIYE 



Hazrat Abdullah bin Umar Razi Allahu Anhu k aazaad karda gulaam Hazrat Nafey 
Razi Allahu Anhu kehte hai "Mene Hazrat Abu Hurairah Razi Allahu Anhu k saath 
eid ul fitr aur eid ul azha dono ki namaz padhi, Hazrat Abu Hurairah Razi Allahu 
Anhu ne pehli rakaat mein qiraat se pehle 7 takbeerey aur doosri rakaat mein 
qiraat se pehle 5 takbeerey kahi". (Muatta Imam Malik Kitabus Salaat) 


NAMAZ E EID KI ZAYID TAKBEERON MEIN HAATH UTHANE CHAHIYE 

Hazrat Wayel bin Hujar Razi Allahu Anhu se riwayat hai k Rasool Allahu Sallallahu 
Alaihi Wa Sallam har takbeer k saath haath uthate they. (Musnad Ahmad, Arwa Al 
Ghulil Hadees no. 641) 

NAMAZ E EIDAIN KI DO RAKAATON MEIN SE PEHLI RAKAAT MEIN SURAH UL 
AALA AUR DOOSRI RAKAAT MEIN SURATUL GHASHIYAH PADHNA MUSTAHAB 
HAI 

Hazrat Naumaan bin Basheer Razi Allahu Anhu kehte hai Rasool Allahu Sallallahu 
Alaihi Wa Sallam namaz e eidain aur namaz e juma mein "SABBIHISMA RABBIKAL 
AALA" (Pehli rakaat mein) aur "HAL ATAAKA HADEESUL GHASHIYAH" (Doosri 
rakaat mein) padhte. (Sahih Muslim Kitabul Juma) 


NAMAZ E EIDAIN SE PEHLE YA BAAD KOI (NAFIL YA SUNNAT) NAMAZ NAHI 

Hazrat Abdullah bin Abbas Razi Allahu Anhu farmate hai "Nabi E Akram Sallallahu 
Alaihi Wa Sallam eid ul azha ya eid ul fitr k rooz (ghar se nikle) do rakaat namaz 
eid ul fitr ada farmayi aur us se pehle ya baad koi namaz nahi padhi." (Mukhtasar 
Sahih Muslim Hadees no. 430) 


NAMAZ E EID K BAAD TAQABBALLAHU MINNA WA MINKA K ALFAAZ SE EK 
DOOSRE K AAMAAL E SALEHA KI QABOOLIYAT KI DUA MAANGNA DURUST HAI 



Hazrat Jubair bin Nazeer Razi Allahu Anhu kehte hai k Sahaba E Kiraam Razi Allahu 
Anhum eid k rooz jab aapas mein milte to ek doosre ko "TAQABBALLAHU MINNA 
WA MINKA" kehte. (Fathul Baari Kitabul Eidain) 


EID-GAAH JAANE AUR AANE KA R A ASTA BADALNA SUNNAT HAI 

Hazrat Jaabir bin Abdullah Razi Allahu Anhu farmate hai "Nabi E Akram Sallallahu 
Alaihi Wa Sallam eid k rooz eid-gaah mein aane jaane ka raasta tabdeel farmate 
they". (Sahih Bukhari Kitabul Eidain) 


AGAR JUMA K ROOZ EID AA JAYE TO DONO PADHNI BEHTAR HAI LEKIN EID 
PADHNE K BAAD AGAR JUMA Kl BAJAYE SIRF NAMAZ E ZUHAR ADA Kl JAYE TO 
BHI DURUST HAI 

Hazrat Abu Hurairah Razi Allahu Anhu ne Rasool Allah Sallallahu Alaihi Wa Sallam 
se riwayat kiya hai k Nabi E Akram Sallallahu Alaihi Wa Sallam ne farmaya 
"Tumhare aaj k din mein do eidey (ek eid, doosra juma) ikatthi ho gayi hai jo 
chahey uske liye juma k badle eid hi kaafi hai lekin hum dono (yaani juma aur eid) 
ada karenge". (Sahih Sunan Ibne Maja Hadees no. 1083) 


ABR Kl WAJAH SE SHAWWAAL KA CHAND DIKHAYI NA DE AUR ROOZA RAKH 
LENE K BAAD MALOOM HO JAYE K CHAND NAZAR AA CHUKA HAI TO ROOZA 
KHOOL DENA CHAHIYE 

AGAR CHAND Kl ITTELA ZAWAAL SE QABL MILE TO NAMAZ E EID USI ROOZ ADA 
KAR LENI CHAHIYE AGAR ZAWAAL K BAAD ITTELA MILE TO NAMAZ E EID 
DOOSRE ROOZ ADA Kl JAYEGI 

Hazrat Abu Umair bin Anas Razi Allahu Anhu apne chachon se jo ashaab e Nabi 
Sallallahu Alaihi Wa Sallam mein se they, riwayat karte hai k baaz sawaar Nabi E 
Akarm Sallallahu Alaihi Wa Sallam ki khidmat mein hazir hue aur gawahi di k 
unhone guzishta rooz (Shawwaal ka) chand dekha hai "Rasool Allah Sallallahu 



Alaihi Wa Sallam ne Sahaba E Kiraam Razi Allahu Anhum ko hukm diya k wo rooza 
tood de aur farmaya "Kal subah (namaz e eid k liye) eid-gaah aayen". (Sahih Sunan 
Abu Dawood Hades no. 1026) 


AGAR KISI KO EID Kl NAMAZ MIL SAKE YA BEEMARI Kl WAJAH SE EID-GAAH NA 
JA SAKE TO USEY DO RAKAAT TANHA ADA KAR LENI CHAHIYE 

GAON MEIN BHI NAMAZ E EID PADHNI CHAHIYE 

Hazrat Anas bin Maalik Razi Allahu Anhu ne apne ghulaam Ibne Abi Atbah ko 
zaviyah gaon mein namaz padhane ka hukm diya to Ibne Abi Atbah ne Hazrat 
Anas Razi Allahu Anhu k ghar walo aur baiton ko jama kiya aur sab ne shahar walo 
ki takbeer ki tarah takbeer aur namaz ki tarah namaz padhi aur Akrama Razi 
Allahu Anhu ne kaha "Gaon k loog eid k rooz jama ho aur do rakaat namaz padhey 
jis tarah imam padhata hai" aur Ata Rahimahullah ne kaha "Jab kisi ki namaz faut 
ho jaye to wo do rakaat namaz ada karle". (Sahih Bukhari Kitabul Eidain) 


EID K ROOZ ROOZA RAKHNA MANA HAI 

Hazrat Abu Ubaid Razi Allahu Anhu kehte hai mene Umar bin Khattab Razi Allahu 
Anhu k saath namaz e eid ada ki, Hazrat Umar Razi Allahu Anhu ne kaha "in do, 
dono k roozey rakhne se Nabi e Akram Sallallahu Alaihi Wa Sallam ne mana 
farmaya pehla din jab turn apne roozey khatam karo (yani eid ul fitr), doosra din 
jab turn qurbaani ka ghoosht khate ho (Yaani eid ul azha)". (Sahih Bukhari Kitabus 
Saum Baab Saum Yaumul fitr) 

QURBANI K MASA'IL 

EID UL AZHA Kl NAMAZ PADHNE AUR KHUTBA SUN'NE K BAAD ISTATA'AT 
RAKHNE WALE PAR QURBANI SUNNAT E MOKKADA HAI 


Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya: "Jo aadmi qurbani karne ki istata'at rakhta ho phir bhi qurbani 
na kare wo hamari masjid mein na aye". (At Targeebut Tahzeeb Hadees no. 1079) 


JISE QURBANI DENA HO WO ZILL HIJJAH KA CHAND DEKHNE K BAAD QURBANI 
KARNE TAK NAKHOON AUR BAAL WAGAIRAH NA KAATE 

Hazrat Ummey Salma Razi Allahu Anha kehti hai Rasool Allah Sallallahu Alaihi Wa 
Sallam ne farmaya: "Jab ko aadmi zill hijjah ki dasvi (eid ul azha) ko qurbani dene 
ka iradah rakhta ho to wo apne jism k kisi bhi hissey k baad na kaate aur na hi 
nakhoon kaate". (Sahih Sunan Ibne Maja Hadees no. 2548) 


GAAYE (COW) KI QURBANI MEIN 7 AUR OUNTH (CAMEL) KI QURBANI MEIN 10 
IFRAAD SHAREEK HO SAKTE HAI 

Hazrat Ibne Abbas Razi Allahu Anhu farmate hai k hum Rasool Allah Sallallahu 
Alaihi Wa Sallam k saath ek safar mein they k eid ul azha ka din aa gaya to hum 
mein se gaaye ki qurbani mein 7,7 aur ounth ki qurbani mein 10,10 ifraad shareek 
hue. (Sahih Sunan Tirmizi Hadees no. 1501) 


EK HI NAFU QURBANI MEIN AESAAL E SAWAB K LIYE EK YA DO YA US SE ZAAYID 
IFRAAD KO APNE SAATH SHAREEK KARNA JAYEZ HAI 

KHASSIJANWAR KI QURBANI JAYEZ HAI 

MAYYAT KI TARAF SE QURBANI KI JAYE TO MAYYAT KO SAWAB PAHUNCH JATA 
HAI 

Hazrat Ayesha Razi Allahu Anha aur Hazrat Abu Hurairah Razi Allahu Anhu se 
riwayat hai k Nabi E Akram Sallallahu Alaihi Wa Sallam jab qurbani ka iradah 
farmate to 2 maindhey mootey taazey, seengh wale, chitkabrey aur khassi, un 
mein se ek apni ummat k har us aadmi ki taraf se karte jo Allah ki toheed aur 



Rasool ki risalat ki gawahi deta ho aur doosra Muhammad Sallallahu Alaihi Wa 
Sallam aur Aal e Muhammad Sallallahu Alaihi Wa Sallam ki taraf se zibah farmate. 
(Sahih Sunan Ibne Maja Hadees no. 2531) 


DO DAANT WALA JANWAR ZIBAH KARNA LAZIM HAI, AGAR DO DAANT WALA 
JANWAR MILEY HI NA TO PHIR DO DAANTO SE KAM UMAR WALI BHAID YA 
DUMBA ZIBAH KARNE KI RUKHSAT HAI 

Hazrat Jabir Razi Allahu Anhu kehte hai Rasool Allah Sallallahu Alaihi Wa Sallam ne 
farmaya: "Do daant wale janwar k alawa kisi aur janwar ki qurbani na karo albatta 
agar mushkil paish aye to phir do daant se kam umar ki bhaid (Dumba) zibah 
karlo". (Sahih Mulim Kitabul Azha) 

Hazrat Uqba bin Aamir Razi Allahu Anhu kehte hai humne Rasool Allah Sallallahu 
Alaihi Wa Sallam k saath do daanto se kam umar wale dumba ki qurbani di. (Sahih 
Sunan Nasayi Hadees no. 4080) 

Wazahat: Do daant se kam umar wala dumba ya bhaid wo hai jiski umar ek saal se 
kam ho (wallahu Aalam bis sawaab), Qurabani k liye do daant wala janwar hona 
zaruri hai 


EID UL AZHA K MAUQEY PAR CHAAR DIN TAK QURBANI KARNA JAYEZ HAI, EID 
KA DIN AUR AYYAM E TASHREEQ (11,12 AUR 13 ZILL HIJJAH) K TEEN DIN 

Hazrat Jubair bin Mut'am Razi Allah Anhu se riwayat hai k Nabi E Akram Sallallahu 
Alaihi Wa Sallam ne farmaya (eid k baad) tamaam ayyaam e tashreeq (janwar) 
zibah karne k din hai. (Musnad Ahmad, Nailul Autaar 5:215) 


EID UL AZHA KI NAMAZ SE QABL AGAR KISI NE JANWAR ZIBAH KAR DIYA TO WO 
QURBANI SHUMAR NAHI HOGI 



Hazrat Anas Razi Allahu Anhu kehte hai Nabi E Akram Sallallahu Alaihi Wa Sallam 
ne eid ul azha k rooz farmaya: "Jisne namaz se qabl janwar zibah kar diya, usey 
dobara qurbani deni chahiye". (Muttafiqun Alaih, Al loo loo wal Marjaab Hadees 
no. 1282) 


APNE HAATH SE QURBANI KARNA MUSTAHAB HAI, LEKIN KISI DOOSRE SE 
KARANA BHIJAYEZ HAI 

Hazrat Jaabir Razi Allahu Anhu se hajjatul wida ki hadees mein riwayat hai k Nabi 
E Akram Sallallahu Alaihi Wa Sallam qurban-gaah tashreef laye aur taresath (63) 
ounth apne wast e mubarak se zibah kiye, baaki sentees (37) ounth Hazrat Ali Razi 
Allahu Anhu ko diye jinhe Hazrat Ali Razi Allahu Anhu ne zibah kiya, Aap Sallallahu 
Alaihi Wa Sallam ne Hazrat Ali Razi Allahu Anhu ko bhi apni qurbani mein shareek 
kiya phir Aap Sallallahu Alaihi Wa Sallam ne har ounth ka tukda lene ka hukm diya 
jise handiya mein daal kar pakaya gaya, Rasool Allah Sallallahu Alaihi Wa Sallam 
aur Hazrat Ali Razi Allahu Anhu dono ne us mein se ghoosht khaya aur shorba 
piya. (Sahih Muslim Kitabul Hajj baab Hajjatun Nabi Sallallahu Alaihi Wa Sallam) 


GHAR K SARPARAST KI TARAF SE Dl GAYI QURBANI SAARE GHAR WALO KI 
TARAF SE KAAFI HAI 

Hazrat Ata bin Yasaar Rahimahullah kehte hai mene Hazrat Abu Ayyub Ansari Razi 
Allahu Anhu se darwaft kiya k Nabi E Akram Sallallahu Alaihi Wa Sallam k zamane 
mein turn loog qurbani kis tarah karte they, to unhone kaha k ahad e risalat mein 
har aadmi apni taraf se aur apne ghar walo ki taraf se ek hi qurbani diya karta tha. 
(Sahih Sunan Ibne Maja Hadees no. 2546) 


QURBANI KA JANWAR ZIBAH KARNE SE PEHLE "BISMILLAHI WALLAHU AKBAR" 
KEHNA MASNOON HAI 



Hazrat Anas Razi Allahu Anhu farmate hai Rasool Allah Sallallahu Alaihi Wa Sallam 
ne do safaid rang k aur seengho wale maindhey zibah kiye mene dekha k Aap 
Sallallahu Alaihi Wa Sallam apna pao uski gardan par rakkhey hue they aur 
"BISMILLAHI, WALLAHU AKBAR" padh kar apne haath se zibah farma rahe they. 
(Mishkaat ul Masabeeh Hadees no. 1453) 


KISI DOOSRE AADMI Kl TARAF SE QURBANI K WAQT US AADMI KA NAAM LENA 
SUNNAT HAI 

Hazrat Ayesha Razi Allahu Anha se riwayat hai (k qurbani k waqt) Rasool Allah 
Sallallahu Alaihi Wa Sallam ne maindhey ko pakda, usey litaya phir usey zibah kiya 
aurfarmaya: "Allah k naam se, ya Allah! Muhammad Sallallahu Alaihi Wa Sallam, 
Aal e Muhammad Sallallahu Alaihi Wa Sallam aur ummat e Muhammad Sallallahu 
Alaihi Wa Sallam ki taraf se qubool farma". (Sahih Muslim Kitabul Azha) 


QURBANI K JANWAR KO JALDI JALDI AUR ACCHE TAREEQEY SE ZIBAH KARNA 
CHAHIYE 

Hazrat Abdullah bin Umar Razi Allahu Anhu kehte hai Nabi E Akram Sallallahu 
Alaihi Wa Sallam ne hukm diya k "(Jab qurbani karo to) churiya khoob taiz karo, 
janwar se chipa kar rakkho aur jab zibah karne lago to jaldi zibah karo". (At 
Targeeb ut Tahzeeb Hadees no. 1083) 


OUNTH Kl BA AY I TAANG BAANDH KAR KHADE KHADE ZIBAH KARNA CHAHIYE 

Hazrat Jaabir Razi Allahu Anhu se riwayat hai k Nabi E Akram Sallallahu Alaihi Wa 
Sallam aur Aap Sallallahu Alaihi Wa Sallam k Sahaba E Kiraam Razi Allahu Anhum 
ounth ko is halat mein zibah karte k uska baya paao bandha hota aur wo baaqi 
teen pao par khada hota. (Abu Dawood Kitabul Manakib 1: 1767) 



QURBANI K UYE ZIBAH SHUDA JANWAR K PAIT SE NIKALNE WALA MURDA 
BACCHA ZIBAH KIYE BAGAIR KHANA JAYEZ HAI 

JO SHAKS MURDA BACCHA KHANA PASAND NA KARE WO NA KHAYE TO KOI 
HARJ NAHI 

Hazrat Abu Saeed Razi Allahu Anhu se riwayat hai k humne Rasool Allah Sallallahu 
Alaihi Wa Sallam se arz kiya "Ya Rasool Allah Sallallahu Alaihi Wa Sallam! hum 
(baad aukaat) apni ounthni ya bakri zibah karte hai to uske pait mein (murda) 
baccha paate hai, usey phaink de ya kha le?, Aap Sallallahu Alaihi Wa Sallam ne 
irshad farmaya "Agar chaho to khalo kyunki uski maa ko zibah karna usko zibah 
karna hai". (Abu Dawood Kitabul Zahaya) 

Wazahat: Agar jaanwar zibah karne k baad pait se zinda baccha nikle to usey 
zibah karna zaruri hai 


QURBANI KA GHOOSHT HASB E ZARURAT KHANA, SADQA KARNA AUR 
ZAKHEERA JAYEZ HAI 

Hazrat Ayesha Razi Allahu Anha kehti hai Rasool Allah Sallallahu Alaihi Wa Sallam 
ne farmaya: "mene tumhe (madeena) mein (baaz) mohtaaj loogo k aane ki wajah 
se (qurbani ka ghoosht zakheerah karne se) rooka tha lihaza ab khao, zakheerah 
karo aur sadqa karo". (Sahih Muslim Kitabul Azha) 

Wazahat: Qurbani ka ghoosht zarurat k mutabiq agar koi sara istemaal karna 
chahey to kar sakta hai lekin us se kuch sadqa karna mustahab hai, ghoosht k do 
ya teen masaavi hissey kar k ek khud khana ek rishtedaar ko taqseem karna aur 
teesra sadqa karna zaruri nahi. wallahu alam bis sawaab 


QURBANI K JANWAR SE KOI CHEEZ QASAAB KO BATAUR UJRAT DENA MANA 
HAI 



Hazat AN Razi Allahu Anhu kehte hai Nabi E Akram Sallallahu Alaihi Wa Sallam ne 
mujhe qurbani k ounth par (nigraani k liye) khada hone aur zibah karne k badle 
mein (qasaab ko) us se kuch na dene ka hukm diya. (Sahih Bukhari Kitabul Hajj) 


KANA, BEEMAR, LANGDA AUR BOODHA JANWAR QURBANI K LIYE ZIBAH KARNA 
MANA HAI 

Hazrat Bara bin Aajib Razi Allahu Anhu kehte hai Rasool Allah Sallallahu Alaihi Wa 
Sallam ne farmaya chaar qism k janwaron ki qurbani jayez nahi, kana janwar jis ka 
kanaparn bilkul wazey ho, beemar janwar jis ki beemari wazey ho aur langda 
janwar jiska langda-pan wazey ho aur boodha (ya dubla patla) janwar jiski 
haddiyon mein gooda na ho. (Abu Dawood Kitabul Zahaya) 

ROOZO K BAARE MEIN ZAEEF AUR MOUZU AHADEES 


Ramazanul Mubarak mein baaz ahadees wa riwayaat ka aksar zikr hota hai, 
halankey wo zaeef wa kamzoor aur na-kabil e hujjat wa istadlaal hai, jin mein se 
(76) riwayaat darj e zail hai: 

1. Roozadaar ka soona ibadat, khamooshi tasbeeh, dua e maqbool aur ajr e amal 
kayi gunaa hai. (Zaeef Jamey Sageer 3: 270, Silsila Ahadees E Zaeefaah 3784) 

2. Rooza rakkho sehat mand raho. (Zaeef Jamey 3: 273, Zaeefaah 253, Zaeefaah 
Targeeb 573) 

3. Jisne bimaari ya uzr k bagair ramazan ka ek bhi rooza chooda wo agar saari 
umar bhi roozey rakhta rahey uski kami poori nahi kar sakta. (Zaeef Jaymey 5: 
174, Zaeef Targeeb wa Tarheeb 205) 

4. Jise makka mein hote hue ramazan aa gaya aur us maah ka jitna hissa mumkin 
hua wo makka mein muqeem raha, Allah uske liye ek laakh ramazan ka sawaab 
aur har din k badley ek ghulaam aazaad karne ka sawaab aur har raat k badley 
mein ek gulaam aazaad karne ka sawaab likh deta hai. (Zaeef Jamey 5: 156) 


5. Agar ibadat guzaaro ko pata chal jaye k ramazanul mubarak mein kya (faza'il wa 
barkaat) hai to wo tamanna kare k kaash saara saal hi ramazan ho. (Zaeef balke 
Mouzu ul hadees Al Mauzuaah safa no. 88) 

6 . Sirf "Ramazan" na kaho kyunki "Ramazan" to Allah k naamo mein se ek naam 
hai, turn "Maah E Ramazan" kaha karo. (Ahadees E Mauzuaah Shokaani safa no. 
87) 

7. Har cheez ki zakaat hai aur jism ki zakaat rooza hai. (Ahadees e Mauzuaah 
Shokaani, Ahadees E Wahaiyaah 2: 49, Zaeef Jamey 3: 290) 

8 . Jab ramazan ki pehli raat hoti hai to Allah Ta'ala jannat k darbaan farishte 
"Rizwan" ko hukm deta hai k jannat k darwaaze khool do aur jahannam k darbaan 
farishte "Maalik" ko hukm deta hai k jahannam k darwaaze band kar de. (Al 
Mauzuaah Safa no. 87) 

9. Allah Ta'ala ramazan ki pehli tareekh ko (istashna) tamaam musalmano ki 
bakhsish farma deta hai. (Al Mauzuaat Li bin Jauzi 2: 190, Al alal mutanahiyaah li 
bin jauzi 2: 4) 

10. Roozadaar k jism ka ruwa ruwa Allah ki tasbeeh bayan karta hai, Qayamat k 
din roozadaar mardo aur aurato k liye arsh e ilahi k nichey dastar-khuwaan lagaya 
jayega. (Al Ahadees E Mauzuaah safa no. 90) 

11. Jo shaks ramazan ka ek rooza chood de, wo kaffara mein ek aunth (camel) ki 
qurbaani kare aur agar us se ye mumkin na ho to phir 30 roozey daaro ko 
khajooro (30 saa’a yaani 75 kilo gram khajoor) ka khana khilaye. (Manghadat, 
Zaeef Jamey 5: 173, Silsila Ahadees E Zaeefaah 263) 

12. Ramazanul mubarak mein Allah Ta'ala roozana 10 laakh (ek riwayat k mutabik 
6 laakh) aese loogo ko jahannam se aazaad karta hai, jin k liye jahannam wajib ho 
chuki thi. (Baatil wala Asal Mauzuaat 2: 191) 

13. Jisne maal e halaal se khajoor khareed kar uss se rooza iftaar kiya uski namaz 
ka sawaab 400 guna kar diya jata hai. (Al Ahadees E Mauzuaah safa no. 93) 



14. Agar Allah Ta'ala ahle aasmaan aur ahle zameen ko boolne ki ijazat de, to wo 
sab ramazan ka rooza rakhne walo ko jannat ki basharat de. (Al Mauzuaat Li bin 
Jauzi 2: 192, Ahadees E Mauzuaah safa no. 90) 

15. Allah Ta'ala ibadat guzaar nojawano par farishto mein fakr karta hai aur kehta 
hai: mere bande ki taraf dekho jisne meri khatir halaal taskeen e shahoot choodhi 
hui hai (aur apni jawani meri khatir sarf kar di hai) wo mere nazdeek mere baaz 
farishto jesa hai. (Zaeef Jamey 2: 190, Al Zaafaah ibne adi) 

16. Paanch (5) cheezey rooza aur wuzu tood deti hai: jhoot, gheebat, chugli, jhooti 
qasam aur shahwat k saath kisi ko dekhna. (Zaeef Jamey 2: 124, Silsila Ahadees E 
Zaeefaah 1708) 

17. Roozadaar ibadat mein shumaar hota hai, jab tak k wo kisi musalman ki 
gheebat na kare aur usey azeeyat na pahunchaye. (Al alal Daare Qutni 3: 230) 

18. Rooza dhaal hai, jab tak k jhoot ya gheebat se wo usey tood na le. (Zaeef 
Jamey 1: 35, 3: 219, Silsila Ahadees E Zaeefaah: 2642) 

19. Agar koi juma ka din (gunah se) salamat raha to wo poora hafta salamat 
rahega, aur jab poora ramazan salamat raha to sara saal hi salamat rahega. (Al 
Mauzuaat 2: 194, Al Ahadees E Mauzuaah safa no. 93) 

20. Jannat saal bhar maah e ramazan k liye sajti rehti hai. (Al alal Mutanahiyaah 2: 
46) 

21. Ramazanul mubarak ki pehli raat Allah roozey daar bando par nazar daalta hai 
jab Allah kisi bandey par nazar daal de to phir usey azaab nahi karta. (Ahadees E 
Mauzuaah safa no. 88) 

22. Teen aadmiyon se khane peene ki neemato k baare mein sawaal nahi hoga: 
Rooza iftaar karne wala , sehri khane wala aur maizabaan, aur teen aadmiyo se 
unki bad akhlaaqi par sawaal nahi hoga: Bimaar, roozadaar aur haakim aadil. (Al 
Ahadees E Mauzuaah safa no. 90) 

23. Jisne rizk e halaal se kisi ka rooza iftaar karaya, uske liye farishte rahamat ki 
duaye karte hai. (Ahadees E Mauzuaah safa no. 92) 



24. Allah Ta'ala ne kiraaman katibeen ko hukm de rakkha hai k mere roozadaar 
bando k asar k baad k gunah na likhey jaye. (Ahadees E Mauzuaah safa no. 92) 

25. Jisne maal e halaal ki khajoor se rooza iftaar kiya, uski namazo mein 400 
namazo ka izafa kar diya jata hai. (Ahadees E Mauzuaah safa no. 93) 

26. Jisne ramazan ka 1 rooza bila uzr tark kiya, uske badle mein 30 roozey 
rakkhey, aur jo 2 roozey chood de, wo 60 roozey rakkhey, aur jisne 3 roozey tark 
kiye wo 90 roozey rakkhey. (Ahadees E Mauzuaah safa no. 94) 

27. Ayyaam e baiz (chaand ki 13,14,15 tareekh) k roozey rakkho, pehle din k 
roozey ka sawaab 3 hazaar saal k roozo k barabar hai, doosre din k roozey ka 10 
hazaar saal k aur teesre din k roozey ka sawaab 20 hazaar saal k roozo k barabar 
hai, ek riwayat mein 10 hazaar, 1 laakh aur 30 laakh k barabar hai. (Ahadees E 
Mauzuaah safa no. 95) 

28. Rajab Allah ka maheena hai, Shabaan mera maheena hai, ramazan meri 
ummat ka maheena hai aur jinse rajab k roozey rakkhey uske liye 2 guna ajr hai 
aur ek guna ka wazan ek pahaad k barabar hai. (Zaeef Jamey 3: 80. Al Mauzuaah 
safa no. 100) 

29. Mera sab se piyaara banda wo hai jo sab se jaldi rooza iftaar karta hai. (Zaeef 
Jamey 4: 108, Mishkaat: 1989) 

30. Teen aadmiyo ki dua Allah radd nahi karta, roozadaar, jab tak k iftaar na kar le, 
mazloom jab tak k wo ghalba na paley aur musafir jab tak k wo waapas na laut 
aye. (Zaeef Jamey 3: 49) 

31. Jisne teen kaam kiye wo rooza rakhne ki taaqat paa leta hai, kuch peene se 
pehle khaale, sehri khaye, qailulah kare. (Zaeef Jamey 3: 55) 

32. Teen cheeze rooza nahi toodti: Qasad, Qey, Ehtalaam. (Zaeef Jamey 3: 61) 

33. Teen aadmi agar maal e halaal se khaye peeye to unka is silsiley mein koi 
hisaab kitaab nahi liya jayega: Rooza iftaar karne wala, sehri khane wala, Allah ki 
raah mein pehra dene wala. (Zaeef Jamey 3: 65, Silsila Ahadees E Zaeefaah 631) 



34. Jisne ramazan ka ek rooza chood diya aur uski qaza karne se pehle faut ho 
gaya, us par har din k badle ek miskeen k liye ek mudda galla dena zaruri hai. 
(Zaeef Jamey 5: 173) 

35. Ramazan k roozey rakkho aur uske baad wale maheeney k aur har budh 
(Wednesday) wa juma-raat (thursday) k, tab turn hamesha k roozadaar shumaar 
hogne. (Zaeef Jamey 3: 269, Mishkaat 2061, Zaeef Targeeb) 

36. Hazrat Dawood Alaihis Salaam wala rooza rakkho, ek din rooza ek din chutti ye 
Allah k nazdeek sab se zayada pasandeeda roozey hai, aur wo waada karke waada 
khilaafi nahi kiya karte they, aur jab kisi se milte hai to raah e firaad ikhtiyaar nahi 
kiya karte they. (Zaeef Jamey 3: 270) 

37. Maah e sabr "Ramazan" k roozey rakkho aur har maah k teen roozey rakkho 
aur hurmat wale maheeno (muharram, rajab, zill qaada, zill hijjah) ka ek din rooza 
aur ek din chutti karo. (Zaeef Jamey 3: 270, Zaeef Targeeb) 

38. Jisne ramazan ko paya aur us par saabaqa ramazan k kuch roozo ki qaza baaqi 
hai, uska koi amal qubool nahi kiya jayega jab tak k wo saabaqa roozey qaza na 
kar le (yani jo uske roozey chootey they wo unko poora na karle). (Zaeef Jamey 5: 
157, Silsila Ahdees E Zaeefaah 840) 

39. Shawwaal k roozey rakkho. (Zaeef Jamey 3: 269, Zaeef Targeeb) 

40. Safar mein ramazan ka rooza rakhne wala aesa hi hai jesa k usne rooza nahi 
rakkha hua. (Zaeef Jamey 3: 262, Silsila Ahadees E Zaeefaah 498, Zaeef Targeeb) 

41. Hazrat Nooh Alaihis salaam ne ayyaam e eid ul fitr wa eid ul azha k siwa 
hamesha rooza rakkha hai. (Zaeef Jamey 3: 264, Silsila Ahadees E Zaeefaah 459) 

42. Hazrat Nooh Alaihis salaam ne eid ul firt aur eid ul azha ko chood kar hamesha 
rooza rakkha, hazrat Dawood alaihs Salaam ne aadhi umar rooza rakkha, Hazrat 
Ibrahem Alaihis Salaam har maah k teen roozey rakhtey they. (Zaeef Jamey 3: 
264, Silsila Ahadees E Zaeefaah 459) 

43. Rooza aanton ko tang, mootapa ko kam aur bandey ko jahannam se door 
karta hai, aur Allah Ta'ala ka ek dastarkhuwaan hai jiski neemato ko na kisi aankh 



ne dekha hai, na kisi kaan ne suna hai aur na kisi bashar k dil par unka guzar hua 
hai, aur us par sirf roozadaar hi baithengey. (Zaeef Jamey 3: 285) 

44. Rooza jahannam se hifazat karne wali dhaal hai. (Zaeef Jamaey 3: 289, Zaeef 
Targeeb) 

45. Roozey mein koi riyakaari nahi hai, isi liye Allah Ta'ala ne farmaya: "Rooza 
mere liye hai aur iski jaza bhi mein hi dunga" kyunki banda meri khatir khana 
peena choodta hai. (Zaeefaa Jamey 3: 290) 

46. Rooza aadha sabar hai. (Zaeef Jamey 3: 290) 

47. (Shabaan k aakhiri din, khutba irshaad farmate hue) ek maheena jisme ek nafli 
naiki farz k barabar aur ek farz 70 farz k barabar hai, uska pehla tihaayi hissa 
rahmat, doosra istagfaar aur teesra jahannam se nijaat ka hai. (Munkir) 

48. Ramzan ko is liye Ramazan kaha jata hai k is mein gunah jala diye jaate hai. 
(Ahadees E Mauzuaah safa no. 91) 

49. Ek din ka nafli rooza rakne wale ko agar zameen bhar k barabar bhi soona de 
diya jaye tab bhi uska haq poora nahi hota. (Ahadees E Mauzuaah safa no. 92) 

50. Jisne kisi ghair mahram aurat ko itna gaur se dekha k us par uske jism k kapdo 
k andar se uske aaza ka hajam wazey ho gaya (yani uske dil mein ehsaal paida ho 
gaya), uska rooza toot gaya. (Ahadees E Mauzuaah safa no. 94) 

51. Jisne zill hijjah k pehle 10 dino k roozey rakkhey, usey har din k badle ek maah 
k roozo ka sawaab milega aur yaum e tarwiyah (8 zill hijjah) k badle ek saal k 
roozo ka aur yam e arfa (9 zill hijjah) k badle 2 saal k roozo ka sawaab milega. 
(Ahadees E Mauzuaah safa no. 96) 

52. Jisne Muharram aur zill hijjah k aakhiri din ka rooza rakkha, usne saal ka awwal 
wa aakhir rooza se kiya, Allah usey uske 50 saalo ka kaffarah bana deta hai. 
(Ahadees E Mauzuaah safa no. 96) 

53. Jisne muharram se pehle 9 din roozey rakkhey Allah uske liye ek murabba 
meel ka ghar hawa mein bana deta hai. (Ahadees E Mauzuaah safa no. 96) 



54. Jisne Yaum E Aashura (10 muharram) ka rooza rakkha Allah usey 10 hazaar 
farishton ka sawaab ata karta hai. (Ahadees E Mauzuaah safa no. 96) 

55. Allah ne Bani Israeel par saal mein sirf ek din aashura (10 muharaam) ka rooza 
farz kiya tha, turn bhi ye rooza rakkho, aur is din apne ghar waalo par khane 
peene mein wus'at karo, isi din Allah ne hazrat Aadam Alaihis Salaam ki tauba 
qubool ki thi. (Ahadees E Mauzuaah safa no. 96) 

56. Jisne rajab k 3 roozey rakkhey, usey ek maah k roozo ka sawaab milega, jisne 7 
roozey rakkhey, us par Allah jahannam k saaton darwaazey band kar dega, aur jo 
8 roozey rakkhey uske liye Allah jannat k aathon darwaazey khool deta hai, aur jo 
15 roozey rakkhey Allah uska hisaab aasaan kar deta hai. (Ahadees E Mauzuaah 
safa no. 100) 

57. Rajab bada azmat wala maheena hai, jisne iska ek rooza rakkha usey har saal k 
roozo ka sawaab milta rahega. (Ahadees E Mauzuaah safa no. 101) 

58. Jisne rajab ka ek din ka rooza rakkha, usey ek maah (ek riwayat mein ek saal) k 
roozo ka sawaab milega. (Ahadees E Mauzuaah safa no. 101) 

59. Jisne rajab ki ek raat ka qayaam aur din ka rooza rakkha Allah usey jannat k 
phaloo mein se phal khilayega. (Ahadees E Mauzuaah safa no. 101) 

60. Jab ramazan aata to Nabi E Akram Sallallahu Alaihi Wa Sallam tamaam 
qaidiyon ko chood dete, aur har saayil ko kuch na kuch zaroor dete. (Alai 
Mutnahiyah fi ahadeesul wa'hiyaah 2: 39) 

61. Jisne shuru se lekar aakhir ramazan tak ba-jamaat namaz padhi, usey lailatul 
qadr se hissa milga. (Ahadeesul Wa'hiyaah 2: 40) 

62. Jab Ramazan ki pehli raat hoti hai to aasmaan par ek munadi ye aawaaz lagata 
hai: "koi tauba karne wala hai k uski tauba qubool ki jaye? koi dua karne wala hai 
k uski dua qubool ki jaye? koi mazloom hai k uski madad ki jaye? koi magfirat 
talab karne wala hai k uski magfirat ki jaye? koi sawal karne karne wala hai k uska 
mutalaba poora kiya jaye?, har raat poora maheena khud Allah Ta'ala ye aawaaz 
lagata hai: Ae mere bando aur bandiyo! khushkhabri pao, sabr karo aur us par 



qayam raho, qareeb hai k mein turn se sakhti khatam karke turn par apna raham 
karu". (Ahadeesul Wahaiyaah 3: 41) 

63. Jab Eid k din loog eid gaah mein jama hote hai to Allah farishton se puchta hai: 
Ae mere farishton! jab koi mazdoor ujrat karke faariq ho jaye to uski jaza kya hai? 
farishte kehte hai: Ae Allah hamare rabb! uski jaza ye hai k unhey unki poori poori 
mazdoori di jaye, Allah kehta hai ye mere bade aur mere bando ki aulaad hai, 
mene inhe roozo ka hukm farmaya inhoney meri ita'at ki aur fareeza poora kiya, 
phir ek munadi aawaaz lagata hai: Ae ummat e Muhammadiya Sallallahu Alaihi 
Wa Sallam! rashd o hidayat k saath waapas laut jao mene tumhe baksh diya hai. 
(Al alal 2: 43) 

64. Jannat saare saal maah e ramazan k liye sajti rehti hai aur hoorey kehti hai: Ae 
Allah! apney bando mein se hamare shohar bana, jin se hum apni aur humse wo 
apni aankhey thandi kare. (Al wahaiyaah 2: 46) 

65. Ramazan mein gunah karne se bacho ramazan mein naikiya bhi kayi guna ki 
jaati hai aur isi tarah gunah bhi kayi guna kar diye jaate hai. (Al Wahaiyaah 2: 48) 

66. Jisne khamooshi k saath ramazan ka rooza rakkha aur apne kaan, aankhey aur 
tamaam aaza e jism ko haraam aur jhoot se bachaya wo qayamat k din Allah k itna 
qareeb hoga k unka ghutna Hazrat Ibraheem Alaihis Salaam k ghutney se 
chooyega. (Al Wahaiyaah 2: 50) 

67. Nabi E Akram Sallallahu Alaihi Wa Sallam ne Hazrat Jaafar bin abu Taalib Razi 
Allahu Anhu ko kisi ko seenghi lagate dekh kar farmaya: un doono ka rooza toot 
gaya, phir Aap Sallallahu Alaihi Wa Sallam ne uski ijazat farmayi. (Al Wahaiyaah 2: 

51) 

68. Seenghi lagane aur lagwaane wale doono ka rooza toot gaya. (Al Wahaiyaah 2: 

52) 

69. Jinse (roozey ki halat mein apni beewi ka) boosa kiya, jabke wo bhi roozey se 
hai to dono ka rooza toot gaya. (Al Wahaiyaah 2: 53) 

70. Hazrat Ummey Salma Razi Allahu Anha ne nafli rooza tood diya, Aap Sallallahu 
Alaihi Wa Sallam ne unhey uski qaza karne ka hukm farmaya. (Al Wahaiyaah 2: 54) 



71. Roozey daar k liye tohfa tail aur angeethi hai. (Al Wahaiyaah 2: 55) 

72. Jisne rooza rakkha uske liye aasmaan k darwaazey khool diye jaate hai, uske 
aaza Allah ki tasbeeh bayan karte hai tamaam ahle aasmaan uske liye magfirat ki 
duaye karte hai aur hoorey kehti hai: Ae Allah! ise jald hamare paas le aa, hum ise 
dekhne k mushtaaq hai. (Al Wahaiyaah 2: 56) 

73. Jisne Eid ul Fitr k din rooza rakkha usne gooya umar bhar rooza rakkha. (Al 
Wahaiyaah 2: 57) 

74. Nabi E Akram Sallallahu Alaihi Wa Sallam ne kabhi juma ka rooza nahi chooda. 
(Al Wahaiyaah 2: 59) 

75. Jisne kisi hurmat waale maheene ki juma-raat, juma aur hafta k rooz roozey 
rakkhey Allah uske liye 9 saal ki ibadat likh deta hai. (Al Wahaiyaah 2: 164) 

76. Jannat mein rajab naam ki ek nahar hai, jis ne maah e rajab ka ek din ka rooza 
rakkha, Allah usey us nahar ka paani pilayega. (Al Wahaiyaah 2: 65) 


Humne yaha baaz riwayaton k sirf maroof hissey zikr kiye hai, jabke wo ahadees 
labmi hai, albatta jo hawala-jaat darj kar diye hai, taakey bahas wa tehqeeq aur 
murajaat karne walo k liye aasaani rahe, Zaeef riwayaat ko daleel bana kar bayan 
karna to ahle ilm k nazdeekjayez nahi, albatta unke zaeef wa kamzoori ko wazey 
karne k liye unka bayan jayez hai aur is saani zikr maqsad k tahat hum ne darj 
baala riwayaat zikr kar di hai, taakey unhe ma'ariz istadlaal mein laaney se guraiz 
kiya jaye. 


Agar book mein kisi bhi tarah ki koi mistake ho to wo mujhe contact kar sakta hai. 

